open-index/open-wikipedia-markdown huggingface dataset:
မိယမအိရိ

**မိယမအိရိ** (宮参り, စာအားဖြင့် "နတ်ကျောင်းသို့သွားရောက်ခြင်း") သည် ဂျပန်နိုင်ငံ၏ ရှင်တိုဘာသာအရ ပြုလုပ်သည့် ရိုးရာဓလေ့ထုံးတမ်းတစ်ခု ဖြစ်သည်။ ကလေးမွေးဖွားပြီးနောက် နတ်ကျောင်းသို့ သွားကာ ဆုတောင်းဝတ်ပြုမှုများ ပြုလုပ်လေ့ရှိသည်။ ခန့်မှန်းခြေအားဖြင့် မွေးဖွားပြီး ယောက်ျားလေးဖြစ်ပါက ၃၁ ရက်၊ မိန်းကလေးဖြစ်ပါက ၃၃ ရက်အကြာတွင် မိဘများနှင့် အဘိုးအဘွားတို့သည် ကလေးကို ရှင်တိုနတ်ကျောင်းသို့ ခေါ်ဆောင်လာကာ သားသမီးပေးသနားသည့်အတွက် နတ်ဘုရားအား ကျေးဇူးတင်ရှိကြောင်းကို ဖော်ပြကြသည်။ ထို့အပြင် ကလေး၏ ကျန်းမာရေးနှင့် ပျော်ရွှင်မှုအတွက် ဆုတောင်းမှုများ ပြုလုပ်ကြသည်။

လက်ရှိတွင် ကလေးမွေးဖွားပြီး တစ်လမှ ၁၀၀ ရက်အတွင်း မိယမအိရိကို ပြုလုပ်သည်က မျးကြသည်။ ထင်ရှားသည့် နတ်ကျောင်းများတွင် ဤအခမ်းအနားကို နာရီတိုင်းတွင် ကျင်းပကြသည်။ ကလေးမွေးဖွားထားသည့် များစွာသောမိသားစုဝင်များသည် ကလေးကို နတ်ကျောင်းသို့ ဆောင်ယူလာကြပြီး မိယမအိရိကို ပြုလုပ်ကြသည်။ အခမ်းအနားပြီးဆုံးသွားပါက အနီရောင်သစ်သားခွက်တွင် ဆာကေးအရက်ကို ထည့်ကာ တက်ရောက်လာကြသူတစ်ဦးချင်းကို တိုက်ပြီး လက်ဆောင်ငယ်များကိုလည်း မိသားစုဝင်များသို့ ပေးကြသည်။ နတ်ကျောင်းများအပေါ်မူတည်ကာ ကလေးအတွက် ပြုလုပ်သည့် ဤအခမ်းအနားသည် ယန်းငါးထောင်မှ ၁၀၀၀ အကြား ကုန်ကျသည်။

## ကိုးကား
ကဏ္ဍ:ရှင်တိုဘာသာ
ခဝရမချိလမ်း

**ခဝရမချိလမ်း**  (河原町通, Kawaramachi-dōri) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် လမ်းတစ်ခု ဖြစ်သည်။ ဤလမ်းသည် ခမိုမြစ်၏ အနောက်ဘက်တွင် မြစ်နှင့်အပြိုင် တည်ရှိသည်။ ဤလမ်းသည် ရှိဂျောလမ်းနှင့် ရှိဂျောခဝရမချိလမ်းကို ကန့်လန့်ဖြတ် တည်ရှိပြီး ကျိုတိုမြို့၏ ဈေးဝယ်စင်တာများသည် ဤလမ်းပေါ်တွင် တည်ရှိသည်။ ရှိဂျောလမ်းနှင့် ခဝရမချိလမ်းများသည် ဆေးလိပ်မသောက်ရနေရာများအဖြစ် သတ်မှတ်ထားကြသည်။

## အကြောင်းအရာ
## သမိုင်းကြောင်း
## အထင်ကရနေရာများ
## ကိုးကား
ကဏ္ဍ:ကျိုတိုမြို့ရှိ လမ်းများ
ကျိုတိုမြို့သမိုင်းစာကြည့်တိုက်

**ကျိုတိုမြို့သမိုင်းစာကြည့်တိုက်** (京都市歴史資料館, Kyōto-shi rekishi shiryōkan) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် စာကြည့်တိုက်ဖြစ်ပြီး ၁၉၈၂ ခုနှစ်တွင် ဖွင့်လှစ်ခဲ့သည်။ စာကြည့်တိုက်တွင် စာရွက်စာတမ်းပေါင်း ၉ သောင်းကျော်ကို ထိန်းသိမ်းထားသည်။ ၎င်းစာရွက်စာတမ်းများတွင် ကျိုတိုမြို့၏ သမိုင်းကြောင်းနှင့်သက်ဆိုင်သည့် အချက်အလက်များနှင့် ယဉ်ကျေးမှုဆိုင်ရာအရေးပါသည်ဟု သတ်မှတ်ထားသည့် ယဆဲဒိုးဂျိ (Yase Dōji) တို့နှင့် သက်ဆိုင်သည့် စာရွက်စာတမ်းများလည်း ပါဝင်သည်။

## ပြင်ပလင့်များ
*  Kyoto City Library of Historical Documents

## ကိုးကား
ကဏ္ဍ:ကျိုတိုမြို့ရှိ စာကြည့်တိုက်များ
ကဏ္ဍ:ကျိုတိုမြို့ရှိ အဆောက်အဦများ
ကော်နီ ဖရန်စစ်စ်

**ကော်နီ ဖရန်စစ်စ်**(Connie Francis, ၁၂ ဒီဇင်ဘာ ၁၉၃၇ ~ ၁၆ ဇူလိုင် ၂၀၂၅)သည်  အမေရိကန်နိုင်ငံ၏ အဆိုတော်၊ ဂီတစာဆို၊ သရုပ်ဆောင်နှင့် အသံသရုပ်ဆောင်ဖြစ်သည်။ ၁၉၄၃ ခုနှစ်တွင် ဂီတ သရုပ်ဆောင်အဖြစ် ပထမဆုံး ပွဲဦးထွက်ခဲ့သည်။

သူမကို ယေဘုယျအားဖြင့် မြန်မာနိုင်ငံတွင် 《Pretty Little Baby》နှင့် 《Stupid Cupid》ဟူသော သီချင်းများ၏ အော်ရီဂျင်နယ် မူရင်းသီချင်း အဆိုတော်အဖြစ် လူသိများသည်။

## ကိုးကား 
ကဏ္ဍ:အမေရိကန် အမျိုးသမီး အဆိုတော်များ
ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ
အိုအိခဲလမ်း

**အိုအိခဲလမ်း** (御池通 おいけどおり Oike Dōri) သည် ဂျပန်နိုင်ငံ၊ ကျိုတိုမြို့အလယ်တွင် တည်ရှိသည့် အဓိကကျသည့် လမ်းတစ်ခု ဖြစ်သည်။ ဤလမ်းသည် အရှေ့ဘက်မှ အနောက်ဘက်သို့ သွယ်တန်းတည်ရှိသည်။ ခဝဘတလမ်း (အရှေ့ဘက်) မှ  တန်းဂျင်းဂဝလမ်း (အနောက်ဘက်) အထိ ၄.၉ ကီလိုမီတာရှည်သည်။

## သမိုင်းကြောင်း
ဟဲအိအန်ခယောခေတ်ကာလတွင် ဤလမ်သည် သေးငယ်သည့်လမ်းတစ်ခုဖြစ်ကာ "ဆန်းဂျောဘွန်းဟွန်း" ဟူသည့် အမည်ရှိခဲ့သည်။ အဲဒိုခေတ်အလယ်ပိုင်းမှစတင်ကာ ဤလမ်းကို အိုအိခဲလမ်းဟု သိခဲ့ကြသည်။ ဤလမ်းပေါ်တွင် ရှင်းဆန်းဆန်းသည် ကြီးမားသည့်ကန်တစ်ခုပါဝင်သဖြင့် ဤအမည်တွင်ခဲ့ခြင်း ဖြစ်သည်။ အိခဲဆိုသည်မှာ  (池 ike)  ရေကန်ဟု အဓိပ္ပါယ်ရသည်။ ဒုတိယကမ္ဘာစစ်ကာလ ၁၉၄၅ ခုနှစ်တွင် မီးဘေးကာကွယ်နိုင်မည့် တံတိုင်းသဖွယ်ပြုလုပ်နိုင်ရန် ခမိုမြစ်အနောက်ဘက်နှင့် ဟိုရိခဝလမ်းအကြားရှိ အိမ်များ၊ အဆောက်အဦများကို ဖယ်ရှားကာ လမ်းများကို ချဲ့ခဲ့ကြသည်။ ၁၉၄၇ ခုနှစ် မြို့ပြအစီအမံများ ချမှတ်သည့်အခါတွင် လမ်း၏ အကျယ်ကို မီတာ ၅၀ ထားရှိခဲ့သည်။

## လက်ရှိကာလ
လက်ရှိအချိန်တွင် ခဝဘတလမ်းနှင့် ဟိုရိခဝလမ်းအကြားရှိ လမ်းပိုင်းသည် ကျိုတိုမြို့တွင် အကျယ်ဆုံး ဖြစ်သည်။

## လမ်းတစ်လျှောက်ထင်ရှားသည့်နေရာများ
* ခမိုမြစ်
* Kyoto Hotel Okura
* Kyoto City Hall.
* Zest Oike
* ဟွန်းနိုးဂျိ
* Hello Work Karasuma Oike Plaza
* Nichicon Corporation
* နိဂျောရဲတိုက်
* ရှင်းဆန်းဆန်း 
*Shimadzu Corporation Sanjō Factory

### ရထားဘူတာများ
#### မြေအောက်ဘူတာများ
*ကျိုတိုရှိယခုရှော - မအဲဘူတာ
*ခရဆုမအိုအိခဲဘူတာ
*နိဂျောဂျော - မအဲဘူတာ
*နိရှိအိုးဂျိအိုအိခဲဘူတာ
*အုဇုမဆတန်းဂျင်းဂဝဘူတာ

#### JR San'in Main Line
*နိဂျောဘူတာ

## ကိုးကား
ကဏ္ဍ:ကျိုတိုမြို့ရှိ လမ်းများ
မန်ချူးလူမျိုး

မန်ချူး (မန်ချူး- ᠮᠠᠨᠵᡠ၊ Möllendorff: manju; တရုတ်- 滿洲、滿族; pinyin: Mǎnzhōu၊ Mǎnzú; Wade-Giles: Man3-chou1၊ Man3-tsu2) လူမျိုးများသည် အရှေ့မြောက်အာရှဇာတိ တွန်ဂုဆစ်လူမျိုးများဖြစ်ကြသည်။တရုတ်ပြည်သူ့သမ္မတနိုင်ငံ၏ တရားဝင်အသိအမှတ်ပြုတိုင်းရင်းသားလူမျိုးတစ်ခုဖြစ်ပြီး မန်ချူးရီးယားဒေသမှ ဆင်းသက်လာသူများဖြစ်သည်။တရုတ်နိုင်ငံ၏နောက်ဆုံးမင်းဆက်ကိုတည်ထောင်သူများဖြစ်သည်။ နှောင်းပိုင်း Jin (1616–1636) နှင့် Qing (1636–1912) မင်းဆက်များကို Jurchen လူမျိုးများ မှဆင်းသက်လာသော မန်ချူးများ မှ တည်ထောင်ပြီး အုပ်ချုပ်ခဲ့သည်။ Jurchen လူမျိုးများသည် တရုတ်ပြည်မြောက်ပိုင်းတွင်း အစောပိုင်း Jinမင်းဆက်ကို တည်ထောင်သူများဖြစ်သည်။

မန်ချူးလူမျိုးများသည် တွန်ဂုဆစ်လူမျိုးများတွင် အကြီးဆုံးလူမျိုးစုကြီးဖြစ်သည်။ တရုတ်နိုင်ငံအနှံ့အပြားတွင်ပြန့်နှံ့နေထိုင်ကြပြီး တရုတ်နိုင်ငံ၏ စတုတ္ထမြောက်အကြီးဆုံးလူမျိုးဖြစ်သည်။တရုတ်နိုင်ငံ၏ပြည်နယ်ဒေသ ၃၁ခုတွင်နေထိုင်ကြသည်။လျောင်နင်ပြည်နယ် တွင်အများဆုံးနေထိုင်ပြီး Hebei၊ Heilongjiang၊ Inner Mongolia၊ Beijing တို့တွင် လူဦးရေ ၁၀၀၀၀၀အထက်နေထိုင်ကြသည်။လျောင်နင်ပြည်နယ်၏လူဦးရေ တစ်ဝက်ခန့်နှင့် hebei ပြည်နယ်လူဦးရေ၏ ၅ပုံ၁ပုံခန့်နေထိုင်ကြသည်။တရုတ်နိုင်ငံတွင် မန်ချူးကိုယ်ပိုင်အုပ်ချုပ်ခွင့်ရစီရင်စု ၁၃ ခုရှိပြီး မန်ချူးမြို့နှင့်မြို့နယ်ပေါင်း ၃၀၀ကျော်ရှိသည်။ကိုယ်ပိုင်အုပ်ချုပ်ခွင့်ရဒေသမရသည့် တိုင်းရင်းသားများတွင်အကြီးဆုံးလူမျိုးများဖြစ်သည်။

ကဏ္ဍ:တရုတ်နိုင်ငံမှ တရားဝင်အသိမှတ်ပြု လူမျိုးစုများ
MLC Transcription System

**(၁၉၈၀) မြန်မာဘာသာစကားကော်မရှင်၊စာသားမှတ်တမ်းစနစ် (**MLC) စာသားမှတ်တမ်းစနစ်လို့လည်း ခေါ်တယ်။  
(MLCTS)သည် Latin Alphabet (လက်တင်အက္ခရာ)မှ ဗမာအက္ခရာ(Burmese)သို့ စကားအသုံးအနှုန်း ပုံဖော်ခြင်းတစ်ခုဖြစ်သည်။ ၎င်းသည် ဘုံစနစ်ပေါ်တွင် အခြေခံ၍ Romanization မှပါဠိဘာသာ( Pali, )သို့ဘာသာပြန်ဆိုခြင်အတွက် တူညီသောစနစ်ပေါ်တွင် လျော့ရဲစွာအခြေခံထားခြင်းဖြစ်သည်။

ALA-LC romanization နှင့်တူညီသော အချက်ရှိပြီး မြန်မာဘာသာစကားကော်မရှင် (**Myanmar Lanuages Commersion** )မှ စီမံထားသည်။
ဤစနစ်ကို မြန်မာဘာသာနှင့်ပတ်သက်သော ဘာသာဗေဒဆိုင်ရာ စာစောင်များစွာတွင် အသုံးပြုကြပြီး (**MLC)** စာစောင်များတွင်   မြန်မာဘာသာပြန်ဆိုခြင်း ဖြင့်အဓီကအသုံးပြုသည်။

ကူးယူဖော်ပြသည့်စနစ်သည်တရားဝင်မြန်မာစာ

ပုံသဏ္ဍန် အပေါ်အခြေခံသည်။ကူးယူဖော်ပြသည့်စနစ်( orthography )သည် တရားဝင်မြန်မာစာနှင့် အသံပိုင်းဆိုင်ရာတွင် သိသိသာသာကွဲပြားသည့် စကားအသုံးအနှုန်းရှိသော မြန်မာများအတွက် မသင့်တော်ပါ။

## ကိုးကား 
ကဏ္ဍ:မြန်မာဘာသာစကား
သက္ကမလူမျိုး

**သက္ကမလူမျိုးများ** (, 𑄌𑄇𑄴𑄟) သည် အိန္ဒိယတိုက်ငယ်နှင့် မြန်မာနိုင်ငံ အနောက်ပိုင်းဒေသ၏ ဌာနေတိုင်းရင်းသားလူမျိုးစုဖြစ်သည်။ ၎င်းတို့သည် ဘင်္ဂလားဒေ့ရှ်နိုင်ငံ အရှေ့တောင်ပိုင်းရှိ စစ်တကောင်းတောင်တန်းဒေသတွင် အကြီးဆုံး ဌာနေတိုင်းရင်းသားအုပ်စုဖြစ်ပြီး ဒုတိယအကြီးဆုံး လူမျိုးစုလည်းဖြစ်သည်။ ထို့ပြင် ၎င်းတို့သည် မီဇိုရမ်ပြည်နယ်ရှိ သက္ကမ ကိုယ်ပိုင်အုပ်ချုပ်ခွင့်ရ ခရိုင်ကောင်စီတွင် လူဦးရေအများဆုံးဖြစ်သည်။ အိန္ဒိယနိုင်ငံ၏ အရှေ့မြောက်ပိုင်းပြည်နယ်များဖြစ်သော အရုဏာစလပဒေသ၊ တြိပူရ၊ အာသံနှင့် မြန်မာနိုင်ငံ၏ ရခိုင်ပြည်နယ်တို့တွင်လည်း သက္ကမလူမျိုးများ အများအပြားနေထိုင်ကြသည်။

သက္ကမလူမျိုးများသည် အိန္ဒိယအရှေ့မြောက်ပိုင်းရှိ တိဗက်-ဗမာဘာသာစကားပြောအုပ်စုများနှင့် လူမျိုးရေးအရ ဆက်နွှယ်မှုရှိသည်။ မျိုးနွယ်စုများအကြား အာဏာခိုင်မာစေရန် ဘာသာစကားပြောင်းလဲမှုကြောင့် ၎င်းတို့သည် ပါဠိဘာသာစကားနှင့် ၎င်းတို့နေထိုင်ရာဒေသအနီးတစ်ဝိုက်တွင် အများဆုံးပြောဆိုကြသည့် စစ်တကောင်း ဘာသာစကားတို့နှင့် နီးစပ်သော အင်ဒို-အာရီယန် ဘာသာစကားဖြစ်သည့် သက္ကမဘာသာစကားကို လက်ခံကျင့်သုံးခဲ့ကြသည်။ ခေတ်သစ် သက္ကမလူမျိုးအများစုမှာ ၁၉ ရာစုတွင် ဘုရင်မ ကာလင်ဒီ၏ ပြုပြင်ပြောင်းလဲမှုများနှင့် အဖွဲ့အစည်းတည်ဆောက်မှုများကြောင့် ထေရဝါဒဗုဒ္ဓဘာသာကို ကိုးကွယ်ကြသည်။ မြန်မာနိုင်ငံတွင် သက္ကမလူမျိုးများကို ဒိုင်းနက်လူမျိုးဟု ခေါ်ဆိုကြပြီး နိုင်ငံတော်အစိုးရက တရားဝင်အသိအမှတ်ပြုထားသည့် တိုင်းရင်းသားလူမျိုး ၁၃၅ မျိုးထဲမှ တစ်ခုဖြစ်သည် ၎င်းတို့ကို "သက်"၊ "သက်မာ" သို့မဟုတ် "ဆတ်မာ" ဟုလည်း ရည်ညွှန်းကြသည်။

သက္ကမလူမျိုးများကို အနွယ်စု သို့မဟုတ် *ဂိုဇာ* ၃၁ ခုအဖြစ် ပိုင်းခြားထားသည်။ ၎င်းတို့၏ လူမှုအသိုက်အဝန်းကို ဗြိတိသျှအိန္ဒိယအစိုးရနှင့် ဘင်္ဂလားဒေ့ရှ်အစိုးရတို့က သမိုင်းကြောင်းအရ အသိအမှတ်ပြုထားသည့် မျိုးနွယ်စုခေါင်းဆောင်ဖြစ်သူ သက္ကမရာဇာက ဦးဆောင်သည်။

## ကိုးကား 
*
ကဏ္ဍ:မြန်မာနိုင်ငံရှိ ဗုဒ္ဓဘာသာ လူမှုအသိုက်အဝန်းများ
ကဏ္ဍ:ဘင်္ဂလားဒေ့ရှ်နိုင်ငံ လူမျိုးများ
ကဏ္ဍ:အိန္ဒိယနိုင်ငံရှိ ဗုဒ္ဓဘာသာ လူမှုအသိုက်အဝန်းများ
ကဏ္ဍ:ဘင်္ဂလားဒေ့ရှ်နိုင်ငံရှိ ဗုဒ္ဓဘာသာ လူမှုအသိုက်အဝန်းများ
ဇော်ဇော်စိုး

**ဦးဇော်ဇော်စိုး** သည် မြန်မာသံအမတ်ကြီးတစ်ဦးဖြစ်ပြီး လက်ရှိတွင် ထိုင်းနိုင်ငံဆိုင်ရာ မြန်မာသံအမတ်ကြီးအဖြစ် တာဝန်ထမ်းဆောင်လျက်ရှိသည်။ အလုပ်သမားဝန်ကြီးဖြစ်သွားသူ သံအမတ်ကြီး ဦးချစ်ဆွေ၏ နေရာကို ဆက်ခံခြင်းလည်းဖြစ်သည်။ 

## ဝန်ထမ်းဘဝ 
ဦးဇော်ဇော်စိုးသည် ၂၀၂၀ ပြည့်နှစ် မတိုင်မီကာလများတွင် ဟောင်ကောင်၌ မြန်မာသံရုံး ကောင်စစ်ဝန် အဖြစ် တာဝန်ထမ်းဆောင်ခဲ့ပြီး တရုတ်စကားကို ကျွမ်းကျင်စွာ ပြောဆိုနိုင်သူ ဖြစ်သည်။၂၀၂၂ ခုနှစ်တွင် ကာကွယ်ရေးဝန်ကြီးဌာန၊ နိုင်ငံတကာရေးရာဦးစီးဌာန၏ ဒုတိယညွှန်ကြားရေးမှူးချုပ် အဖြစ် တာဝန်ထမ်းဆောင်ခဲ့ကာ၊ အာဆီယံ ကာကွယ်ရေး အကြီးတန်းအရာရှိကြီးများ အစည်းအဝေးသို့ စစ်ကောင်စီကိုယ်စား တက်ရောက်ခဲ့သည်။ ယင်းနောက် စစ်ကောင်စီ နိုင်ငံခြားရေးဝန်ကြီးဌာန၊ အာဆီယံရေးရာဌာန၏ ဒုတိယညွှန်ကြားရေးမှူးချုပ် တာဝန်ယူခဲ့ပြီး ၂၀၂၄ ခုနှစ်၊ နှစ်ဆန်းပိုင်းတွင် စင်္ကာပူနိုင်ငံဆိုင်ရာ မြန်မာသံရုံး၏ သံရုံးတာဝန်ခံ အဖြစ် ခန့်အပ်ခြင်းခံရသည်။

## ကိုးကား 
ကဏ္ဍ:မြန်မာ သံအမတ်ကြီးများ
အိုယခိုဒွန်း

**အိုယခိုဒွန်း** (親子丼) သည် ဂျပန်လူမျိုးတို့၏ "ဒွန်းဘုရိ" ဟင်းပုံထမင်းတစ်မျိုးဖြစ်သည်။ အိုယခို၏ အဓိပ္ပါယ်မှာ "မိဘနှင့် ကလေး" ဟု အဓိပ္ပါယ်ရသည်။ ဤဟင်းတွင် အဓိကပါဝင်သည့်ပစ္စည်းမှာ ကြက်သားနှင့် ကြက်ဥ ဖြစ်သည့်အတွက် ဤအမည် ဖြစ်ပေါ်လာခြင်း ဖြစ်သည်။ ပါဝင်သည့်ပစ္စည်းများတွင် ကြက်သွန်မြိတ် (တစ်ခါတစ်ရံ ကြက်သွန်နီ)၊ ကြက်သား၊ ကြက်ဦ၊ ပဲငံပြာရည်တို့ ဖြစ်သည်။ ချက်ပြုတ်ပြီးစီးသည့် ဟင်းကို ထမင်းပေါ်တွင် ပုံပေးခြင်းအားဖြင့် စားသုံးရန်အသင့်အနေအထား ရရှိပြီ ဖြစ်သည်။

## သမိုင်းကြောင်း
အိုယခိုဒွန်း၏ မူလရင်းမြစ်ကို မသိရှိရပေ။ ၁၈၈၄ ခုနှစ်တွင် ခိုးဘေးမြို့ရှိ စားသောက်ဆိုင်တစ်ခုအတွက် သတင်းစာတွင် ပါရှိသည့် ကြော်ငြာသည် အစောဆုံးသော အိုယခိုဒွန်းနှင့်ပတ်သက်သည့် ရေးသားဖော်ပြမှု ဖြစ်သည်။  ၎င်းကြော်ငြာတွင် "အိုယခို" နှင့် "ဒွန်း" ကို ပေါင်းစပ်ဖော်ပြသည့် အသုံးအနှုန်းကို သုံးနှုန်းထားသည်။ ကြော်ငြာများတွင် "အိုယခိုဂျောဒွန်း", "အိုယခိုနမိဒွန်း" နှင့် "အိုယခိုချူးဒွန်း" ဟူ၍ အရွယ်အစားပေါ်မူတည်ကာ ခေါ်ဝေါ်ကြသည်။

## အမျိုးအမယ်များ
အခြားသော ဂျပန်ဟင်းလျာများကိုလည်း "အိုယခိုဒွန်း" နှင့်အတူတွဲဖက်ကာ ထမင်းပေါ်တွင် ပုံပေးခြင်းမျိုးလည်း ရှိသည်။ ဥပမာအားဖြင့် ဝက်သား၊ အမဲသား စသည့်ဟင်းလျာများ ဖြစ်သည်။ ၎င်းကို "တနင်းဒွန်း" ဟု ခေါ်သည်။ တနင်းဒွန်း၏ အဓိပ္ပါယ်သည် "သူစိမ်းထမင်း" ဟု အဓိပ္ပါယ်ရသည်။ ဆာမွန်ငါးနှင့် ဆာမွန်ငါးဥများကို အိုယခိုနှင့်အတူ ထမင်းပေါ်တွင် ပုံပေးသည် ထမင်းကို "ဆခဲအိုယခိုဒွန်း" (鮭親子丼) ဟု ခေါ်သည်။

File:oyakodon_by_-puamelia-.jpg
File:Oyakodon_002.jpg
File:Oyakodon_set_by_machu_in_Karuizawa,_Nagano.jpg

## ကိုးကား
ကဏ္ဍ:ဂျပန် အစားအစာ
စစ်တကောင်း ဘာသာစကား

စစ်တကောင်းဘာသာစကား သို့မဟုတ် စစ်တကောင်း င်္ဘဂါလီဘာသာစကား (Chittagonian or Chittagonian Bengali) သည် ဘင်္ဂလားဒေ့ရှ်နိုင်ငံ စစ်တကောင်းတိုင်း တွင်ပြောဆိုကြတော့ အင်ဒို-အာရိယန်အုပ်စုဝင် ဘာသာစကားဖြစ်သည်။ စစ်တကောင်းဘာသာစကားနှင့် စံဘင်္ဂါလီဘာသာစကား တို့ကို ပုံမှန်မဟုတ်သော ဘင်္ဂါလီဒေသိယစကားအဖြစ် အချို့ကယူဆထားသော်လည်း ပုံမှန်အားဖြင့် အပြန်အလှန်နားလည်နိုင်စွမ်းမရှိကြပါ။ 

ဘာသာဗေဒပညာရှင်တချို့က စစ်တကောင်းဘာသာစကားကို သီးခြားဘာသာစကားအဖြစ်မှတ်ယူကြသည်။ စစ်တကောင်းဘာသာစကားသည် ဘာသာဗေဒအရထူးခြားသော်လည်း စစ်တကောင်ဘာသာစကားပြောဆိုသူများ ဘင်္ဂါလီယဉ်ကျေးမှုနှင့် င်္ဘဂါလီဘာသာစကားအဖြစ်မှတ်ယူကြသည်။ရိုဟင်ဂျာဘာသာစကား၊ သက္ကမဘာသာစကား နှင့် နိုအာခိုက်လားဘာသာစကား နှင့် အပြန်အလှန်နားလည်နိုင်မှုရှိသည်။၂၀၀၆ ခုနှစ်စစ်တမ်းအရ စစ်တကောင်းဘာသာစကားပြောဆိုသူ ၁၃ သန်း ရှိသည်။

**
## ကိုးကား 
ကဏ္ဍ:ဘင်္ဂလားဒေ့ရှ်နိုင်ငံ၏ ဘာသာစကားများ**
ခဆွတ်ဒွန်း

**ခဆွတ်ဒွန်း** (カツ丼)သည် ဂျပန်အစားအစာတစ်ခု ဖြစ်သည်။ ဝက်သားကြော် "တွန်ခဆွတ်" ကို ဟင်းအဖြစ်ချက်ကာ ထမင်းပေါ်တွင် ပုံခြင်းဖြင့် ခဆွတ်ဒွန် ဖြစ်လာသည်။ ခဆွတ်ဒွန်ဟူသည့်အမည်သည် ဂျပန်စကားလုံးများဖြစ်ကြသည့် တွန်ခဆွတ် (ဝက်သားကြော်) နှင့် ဟင်းပုံထမင်း(ဒွန်းဘုရိ) တို့ကို ပေါင်းစပ်ခေါ်ဝေါ်ထားခြင်း ဖြစ်သည်။

## ချက်ပြုတ်ပြင်ဆင်ခြင်း
ခဆွတ်ဒွန်းတွင် အသုံးပြုသည့် တွန်ခဆွတ်သည် အရသာဖြည့်စွက်ထားသည့် ဝက်သားကြော် ဖြစ်သည်။ တွန်ခဆွတ်ကို ကြော်ပြီးနောက်တွင် ဒရှိ၊ ပဲငံပြာရည်နှင့် ကြက်သွန်နီများကို ထည့်ကာ ချက်သည်။ ထို့နောက်တွင် ခွဲထားသည့်ကြက်ဥအနှစ်အရည်ကို ထည့်ခြင်းဖြင့် ခဆွတ်ဒွန်ပြုလုပ်ခြင်း ပြီးမြောက်ပြီ ဖြစ်သည်။

## အမျိုးအမယ်များ
ကြက်ဥအနှစ်မထည့်ဘဲ ဝက်သားကြော်နှင့် ထမင်းသာထည့်သည့် အခြားသော ခဆွတ်ဒွန်းပြုလုပ်ပုံများလည်း ရှိသည်။ ၎င်းတို့ကိုလည်း ခဆွတ်ဒွန်းဟုပင် ခေါ်ကြသည်။ ၎င်းတို့တွင် ဆိုးဆုခဆွတ်ဒွန်၊ ဒဲမိခဆွတ်ဒွန်၊ ရှောယုခရဲခဆွတ်ဒွန်၊ မိဆိုခဆွတ်ဒွန်တို့ ပါဝင်ကြသည်။

File:とんから亭のかつ丼！ - 2.jpg|With egg and onion
Fukui sause katsudon.jpg|Marinated in Worcestershire sauce
File:かつや味噌カツ丼と豚汁.jpg|With tonkatsu sauce and *tonjiru*
TareKatsudon Matsuriya.jpg|Shōyu-dare katsudon, soy sauce flavor

## ကိုးကား
ကဏ္ဍ:ဂျပန် အစားအစာ
ဟလောင်းပင်လယ်အော်

**ဟလောင်းပင်လယ်အော်** (ဗီယက်နမ်: Vịnh Hạ Long) သည် ဗီယက်နမ်နိုင်ငံ၊ ကွမ်နင်း (Quang Nnh) ခရိုင်ရှိ ယူနက်စကို ကမ္ဘာ့အမွေအနှစ်နေရာတစ်ခုဖြစ်ပြီး နာမည်ကျော် ခရီးသွားနေရာတစ်ခုလည်း ဖြစ်သည်။ ဟလောင်းဟူသောအမည်မှာ "ဆင်းသက်နေသော နဂါး" ဟု အဓိပ္ပာယ်ရသည်။ အုပ်ချုပ်ရေးအရ ဤပင်လယ်အော်သည် ဟလောင်းမြို့၊ ကမ်ဖာမြို့တို့နှင့် သက်ဆိုင်ပြီး ဗန်ဒွန်ခရိုင်၏ အစိတ်အပိုင်းတစ်ခုလည်း ဖြစ်သည်။

ဤပင်လယ်အော်တွင် ထုံးကျောက်တောင်တန်းများနှင့် ကျွန်းငယ်လေးပေါင်း ထောင်ချီ၍ ပုံသဏ္ဌာန်အမျိုးမျိုး၊ အရွယ်အစားအမျိုးမျိုးဖြင့် တည်ရှိနေသည်။ ဟာလောင်းပင်လယ်အော်သည် ပိုမိုကျယ်ဝန်းသော ဇုန်ကြီးတစ်ခု၏ ဗဟိုဖြစ်ပြီး ၎င်းဇုန်တွင် အရှေ့မြောက်ဘက်ရှိ ဗိုင်းတူလောင်းပင်လယ်အော်နှင့် အနောက်တောင်ဘက်ရှိ ကတ်ဘာကျွန်း (Cát Bà Island)တို့ ပါဝင်သည်။ ဤပိုမိုကျယ်ဝန်းသော ဇုန်များသည် ဘူမိဗေဒ၊ ပထဝီဝင်၊ ဘူမိရုပ်သွင်ဗေဒ၊ ရာသီဥတုနှင့် ယဉ်ကျေးမှုဆိုင်ရာ ဝိသေသလက္ခဏာများ တူညီကြသည်။
left|thumb|ထုံးကျောက်ချောက်ကမ်းပါးကို ဒရုန်းဖြင့် ရိုက်ကူမှု

ကဏ္ဍ:ဝီကီဒေတာရှိ ကိုဩဒိနိတ်များ
ကဏ္ဍ:အာဆီယံအမွေအနှစ်ဥယျာဉ်များ
ကဏ္ဍ:ဗီယက်နမ်နိုင်ငံရှိ ပင်လယ်အော်များ
ကဏ္ဍ:ဗီယက်နမ်နိုင်ငံရှိ ကမ္ဘာ့အမွေအနှစ်နေရာများ
ခဆွတ်ခရဲ

**ခဆွတ်ခရဲ** (カツカレー) သည် ဂျပန်လူမျိုးတို့၏ စားစရာတစ်မျိုးဖြစ်သည်။ ထမင်းနှင့်အတူ "တွန်ခဆွတ်" ဝက်သားကြော်၊ ခရဲဟင်းရည်တို့ ပါဝင်သည်။ ၎င်းကို ပုံမှန်အားဖြင့် ပန်းကန်ပြားအကြီးတွင်ထည့်ကာ ဇွန်း သို့မဟုတ် ခက်ရင်းဖြင့် စားလေ့ရှိကြသည်။ ဝက်သားကြော်ကို ဓားဖြင့်လှီးကာ အပိုင်းများပိုင်းပြီး ထမင်းပေါ်တွင် ပုံထားကြသည်။

ခဆွတ်ခရဲကို အဓိကဟင်းလျာအနေဖြင့် စားကြသည်။ ၎င်းနှင့်အတူ တွဲဖက်၍ စားကြသည်မှာ ဖုခုဂျင်းဇွတ်ခဲ (fukujinzuke) ဖြစ်သည်။ ဂျပန်နိုင်ငံတွင်ရှိသည့် စားသောက်ဆိုင်များတွင် ခရဲနှင့်အတူ ခဆွတ်၊ အသားအမျိုးမျိုးကို ထည့်သွင်းကာ ပြင်ဆင်ကြသည်လည်း ရှိသည်။ တစ်ခါတစ်ရံ ဝက်သားကြော်အစား ကြက်သားကို ထည့်သွင်းအသုံးပြုသည်လည်း ရှိသည်။ 

## သမိုင်းကြောင်း
ဂျပန်နိုင်ငံတွင် ခဆွတ်ခရဲကို စတင်ရောင်းချခဲ့ကြသည့် စားသောက်ဆိုင်သုံးခု ရှိသည်ဟု ဆိုကြသည်။ ပထမအဆိုမှာ တိုကျိုမြို့၊ အဆခုဆ၊ ယောရှောခုယတိုင်းတွင် ရှိသည့် ခဝခင် (河金) ဟု အမည်ရှိသည့်ဆိုင်ဖြစ်ပြီး ၁၉၁၈ ခုနှစ်တွင် စတင်ရောင်းချခဲ့သည်။ ဒုတိယအနေဖြင့် တိုကျိုမြို့၊ ရှင်ဂျုခုတွင်ရှိသည့် အနောက်တိုင်းဟင်းလျာများရောင်းချသည့် အိုးရိုဂျိ Ōroji (王ろじ) ဟူသည့်ဆိုင်ဖြစ်ပြီး ၁၉၂၁ ခုနှစ်တွင် ရောင်းချခဲ့သည်။ တတိယအနေဖြင့်မူ တိုကျိုမြို့၊ ဂင်ဇာတွင် ရှိသည့် "ဂင်ဇာဆုအိဆု" Ginza Swiss [ja] (銀座スイス) ဟု အမည်ရှိသည့်ဆိုင်ဖြစ်ပြီး ၁၉၄၈ ခုနှစ်တွင် ရောင်းချခဲ့သည်။

## ရုပ်ပုံများ

File:Tonichi Curry rice with Pork Cutlet.jpg
File:カツカレー（栂池ヒュッテ）20201003-P1120381.jpg
File:Pork cutlet curry rice of Katsuya.jpg
File:いっぺこっぺのカツカレー2.jpg
File:SM Katsu curry rice.JPG|Takeout katsu curry

## ကိုးကား
ကဏ္ဍ:ဂျပန် အစားအစာ
ဟိုရိခဝလမ်း

, the street has a bike lane and a wide sidewalk.]]

**ဟိုရိခဝလမ်း** (堀川通 ほりかわどおり Horikawa dōri) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် အဓိကကျသည့်လမ်းတစ်ခု ဖြစ်သည်။ မြောက်မှ တောင်သို့ သွယ်တန်းတည်ရှိသည်။ ဤလမ်းသည် မြောက်ဘက်တွင် ခမိဂမိုနတ်ကျောင်းအနီး မိဆိုနိုဘရှိ (မိဆိုနိုတံတား) မှ တောင်ဘက်တွင် ကျိုတိုဘူတာအနီး ဟချိဂျောလမ်းအထိ အရှည် ၈ ကီလိုမီတာခန့်ရှိသည်။

## သမိုင်းကြောင်း
ယခင်က ဤလမ်းကို ဟိုရိခဝမြစ်ဖြင့် ပိုင်းခြားကာ လမ်းနှစ်ခု သတ်မှတ်ခဲ့သည်။ အနောက်ဘက်ရှိ လမ်းပိုင်းကို ဟိဂရှိဟိုရိခဝလမ်းဟု ခေါ်ပြီး အရှေ့ဘက်ရှိ လမ်းပိုင်းကို နိရှိဟိုရိခဝလမ်းဟု ခေါ်သည်။ လမ်းနှစ်ခုလုံးပင် တူညီသည့် အကျယ်ရှိသည်။ ၁၈၉၅ ခုနှစ်နှင့် ၁၉၆၁ ခုနှစ်အကြားကာလတွင် ဟိုရိခဝလမ်းနှင့် ဟခဒချိအုရိလမ်တို့ဆုံရာနေရာနှင့် ရှိဂျောလမ်းနှင့် ဟိုရိခဝလမ်းတို့ဆုံရာနေရာအကြားကို ဓာတ်ရထားပြေးဆွဲသည်။ ဒုတိယကမ္ဘာစစ်ကာလတွင် မြို့ပြတည်ဆောက်ရန်စီမံကိန်းအတွက် မီးကာကွယ်သည့်နေရာတစ်ခုအဖြစ် ပြုလုပ်ရန် နိရှိဟိုရိခဝလမ်းရှိ နေအိမ်အဆောက်အဦများကို ဖယ်ရှားကာ လမ်ကို ချဲ့ခဲ့သည်။ တဖြည်းဖြည်းပင် လမ်းသည် အမြန်လမ်းမကြီး ဖြစ်လာခဲ့သည်။ ၂၀၀၉ခုနှစ်၊ မတ်လတွင် ဟိုရိခဝမြစ်ကို အဆင့်မြှင့်တင်မှုများဆောင်ရွက်သည့် စီမံကိန်းသည် ပြီးစီးခဲ့သည်။ မြစ်ရေကို သန့်ရှင်းစေရန် ပြင်ဆင်ခြင်းနှင့် လမ်းတစ်လျှောက် လူသွားလမ်းများ ပြုလုပ်ခြင်းနှင့် အများပြည်သူနားနေနိုင်သည့်နေရာများ ပြုလုပ်ခြင်းများ ဆောင်ရွက်ခဲ့သည်။

## ထင်ရှားသည့်နေရာများ
ရင်းမြစ် - 

* ဟွန်းပိုးဂျိ
* Urasenke Chado Research Center (裏千家茶道資料館)
* Nishijin Textile Center
* Seimei Shrine
*Ichijō Modori Bashi (一条戻橋)
*Horikawa Shopping Street (堀川商店街)
* Nijō Castle
* Hotel Ana Crowne Plaza Kyoto
* Nijōjō-mae Subway Station
* Nakagyō-ku Ward Office
* Kyoto Tokyu Hotel
* Nishi Hongan-ji Temple
* Rihga Royal Hotel Kyoto

## ကိုးကား
ကဏ္ဍ:ကျိုတိုမြို့ရှိ လမ်းများ
တိုရိတန်း

**တိုရိတန်း** (とり天)　သည် ဂျပန်လူမျိုးတို့၏ တန်ပူရာပုံစံပြုလုပ်ထားသည့် ကြက်သားကြော် ဖြစ်သည်။ ၎င်းသည် အိုးအိတစီရင်စုမှ စတင်လာခဲ့ပြီး ထိုဒေသတွင် အထူးထင်ရှားသည်။ တိုရိတန်းပြုလုပ်ရာတွင် ကြက်၏ မည်သည့်အစိတ်အပိုင်းကိုမဆို အသုံးပြုနိုင်သည်။ ကြက်၏ အသားများကို သေးငယ်သည့်အစိတ်အပိုင်းများအဖြစ် ဖြတ်တောက်ပြီး ပဲငံပြာရည်၊ ဆာကေးအရက်၊ ကြက်သွန်ဖြူအမှုန့်စသည်တို့နှင့်စိမ်သည်။ ထို့နောက်တွင် တန်ပူရာအကြော်မှုန့်လူးပြီးနောက်တွင် ကြော်သည်။ တိုရိတန်းကို ပုံမှန်အားဖြင့် ကြော်ပြီးနောက်တွင် ချက်ချင်းစားသုံးကြသည်က များသည်။ တိုရန်တန်းနှင့်အတူစားသည့် ဆော့တစ်မျိုးမှာ ပွန်းဇု (ponzu) ဟု ခေါ်သည့် ဆော့ဖြစ်သည်။ အိုးအိတခရိုင်တွင်မူ ခဘိုဆုဟုခေါ်သည့် ဆော့နှင့်အတူ စားခြင်းသည် လူကြိုက်များသည်။ အိုးအိတမြို့တော်၏ ဝဘ်ဆိုက်တွင် တိုရိတန်းကို အိုးအိတမြို့ရှိ စားသောက်ဆိုင်တစ်ခုက ဖန်တီးခဲ့ကြောင်း  ဖော်ပြထားသည်။ သို့သော်လည်း ဘက်ပုမြို့ (Beppu) ရှိ "တိုယောခန်း" ဟု အမည်ရှိသည့် စားသော်ကဆိုင်က တိုရိတန်းကို စတင်ဖန်တီးခဲ့သည်ဟူသည့် အခြားယူဆမှုလည်း ရှိနေသေးသည်။

## ကိုးကား
ကဏ္ဍ:ဂျပန် အစားအစာ
ခမိဂမိုနတ်ကျောင်း

**ခမိဂမိုနတ်ကျောင်း** (上賀茂神社, Kamigamo Jinja) သည် ဂျပန်နိုင်ငံ၊ ကျိုတိုမြို့မြောက်ဘက် ခမိုမြစ်ကမ်းဘေးတွင် တည်ရှိသည့် ရှင်းတိုးနတ်ကျောင်းတစ်ခု ဖြစ်သည်။ ၎င်းကို ၆၇၈ ခုနှစ်တွင် တည်ဆောက်ခဲ့သည်။ ဤနတ်ကျောင်း၏ တရားဝင်အမည်သည် "ခမို - ဝခဲခဇုချိနတ်ကျောင်း"  (賀茂別雷神社, Kamo-wakeikazuchi jinja) ဖြစ်သည်။

ဤနတ်ကျောင်းသည် ဂျပန်နိုင်ငံရှိ ရှင်တိုနတ်ကျောင်းများထဲတွင် ရှေးအကျဆုံးကျောင်းတစ်ခုလည်း ဖြစ်သည်။ ရှေးဟောင်းကျိုတိုမြို့၏ သမိုင်းဝင်အဆောက်အဦ ၁၇ ခုထဲမှ တစ်ခုအဖြစ် ယူနက်စကိုက သတ်မှတ်ခဲ့သည်။ ရှိမိုဂမိုနတ်ကျောင်းနှင့် ခမိဂမိုနတ်ကျောင်းများကို ဂျပန်ဘာသာစကားဖြင့် ခမိုနတ်ကျောင်းဟူသည့်အသုံးဖြင့် ရည်ညွှန်းလေ့ရှိသည်။ ဤနတ်ကျောင်းများသည် ရိုးရာအစဉ်အလာအရ ကျိုတိုမြို့ရှိ ခမိုနတ်ကျောင်းများနှင့် ပတ်သက်မှုများ ရှိသည်။ ခမိုနတ်ကျောင်းများသည် ကျိုတိုမြို့ကို မကောင်းသည့်အနာရောဂါများကျရောက်ခြင်းမှ ကာကွယ်ပေးသည်။

## ရုပ်ပုံများ

File:Kamo-wakeikazuchi-jinja03n3200.jpg|Geheiden
File:Kamo-wakeikazuchi-jinja09n4272.jpg|Nara-no-ogawa
File:Kamo-wakeikazuchi-jinja05n3200.jpg|Kita-shinsenjo
File:Kamo-wakeikazuchi-jinja12n4272.jpg|Tatesuna & Saiden
File:Kamo-wakeikazuchi-jinja17n3200.jpg|Hashiden
File:Kamo-wakeikazuchi-jinja18n4272.jpg|Rōmon
File:Kamigamo-1569.jpg|Vestige of primeval forest

## ပြင်ပလင့်များ
* Kamigamo Shrine website 

## ကိုးကား
ကဏ္ဍ:ကျိုတိုမြို့ရှိ နတ်ကျောင်းများ
ညီမင်းညို

‎စာရေးဆရာညီမင်းညို (၁၉၇၄ခုနှစ် ၊ ဧပြီ ၃၀) သည် ကဗျာ၊ ဝတ္ထု၊ ဆောင်းပါး၊ အက်ဆေး စာအုပ် များကိုရေးသားနေသော မြန်မာနိုင်ငံသား စာရေးဆရာတစ်ဦး ဖြစ်သည်။ ဆရာညီမင်းညိုကို အဖ ဦးရန်နိုင်၊ အမိ ဒေါ်ခင်ထားရီ တို့မှ မန္တလေးမြို့၊ နန်းရှေ့ရပ်၌ မွေးဖွားခဲ့သည်။ နာမည်အရင်းမှာ သိန်းနိုင်ဖြစ်သည်။ ဆရာညီမင်းညိုသည် ၁၉၉၈ ခုနှစ် ဇွန်လ၊ မဟေသီမဂ္ဂဇင်းပါ ဝတ္ထုစာမှုဖြင့်စာပေနယ်သို့ စတင်ရောက်ရှိခဲ့သည်။ ၂၀၀၁ ခုနှစ်တွင် ပျဉ်းမနား ရေဆင်းရှိ မွေးမြူရေးနှင့် ကုသရေး ဆိုင်ရာ ဆေးတက္ကသိုလ်မှ ဆရာဝန်ဘွဲ့ကို ရရှိခဲ့သည်။ 

‎
‎ဆရာသည် ၂၀၁၈ ခုနှစ် ဧပြီလထုတ် ‌ခေတ်‌‌ရနံ့မဂ္ဂဇင်း တွင်ပါရှိသော  **သမိုင်းရဲ့ တရားခံများ**   ကဗျာ ဖြင့် ၂၀၁၈ ခုနှစ် မေလ ၂၆ ရက် တွင် ရွှေအမြုတေစာပေဆု အားဆရာ ညီမင်းညို အား မြှင့်ခဲ့ပါသည်။
‎

‎၂၀၁၇ခုနှစ်က စစ်ကိုင်းတိုင်းဒေသကြီး ရေဦးမြို့ စာပေဟောပြောပွဲကနေ အပြန် စစ်ကိုင်းမြို့နယ် ကျောက်ဆည်ရွာထိပ်နားတွင် စာရေးဆရာညီမင်ညို  စီးနင်းလိုက်ပါလာသော ကားကိုလူနှစ်ယောက်က ခဲနဲ့ပစ်ပေါက်တာကြောင့် မှန်ကွဲပြီး ဆရာညီမင်းညိုရဲ့ မျက်လုံးအောက်ကို ထိမှန်ခဲ့ပြီးဒဏ်ရာ ရရှိခဲ့သည်။

## စာရေးဆရာညီမင်းညိုရေးသား ထုတ်ဝေခဲ့သောစာအုပ်များ
* ဂမ္ဘီရ ဂမုန်းနက် ဝေသာလီ မိုးကြိုး‎(၂၀၀၆-၂၀၁၃ မဂ္ဂဇင်း ဝတ္ထုတိုများ စုစည်းမှု)
* ဂြိုဟ်ဆိုး (ဝတ္ထုတို) -၂၀၀၈ခုနှစ်
* အဂ္ဂဒက် -၂၀၁၀ ၊ဩဂုတ်လ
* အနုပညာတန်းလျား - ၂၀၁၄ခုနှစ် ၊အောက်တိုဘာ
* လက်နက်ကိုင်ပြီး အရသာခံတတ်တဲ့သူတွေ ကမ္ဘာပေါ်မှာ နည်းနိုင်သမျှ နည်းပါစေ - ၂၀၁၉ 
*  (အက်ဆေးစုစည်းမှု) ၊ ၂၀၁၇ ၊ နိုဝင်ဘာလ 
* တိုင်းပြည်ရှင်ပြုချိန် - ၂၀၁၉ခုနှစ်၊ ဇူလိုင် 
* အနာဂတ်နိုင်တော်  လုံးချင်းဝတ္ထုသစ် -  ၂၀၂၀ ၊ ဇူလိုင်လ 
* ဟေး စာချစ် ဟိုးမှာ နှင်းတွေ - ၂၀၂၂ခုနှစ် 
## ကိုးကား
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:၁၉၇၄ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ဌေးမြင့်အေး

**ဒေါ်ဌေးမြင့်အေး**သည် မွန်ပြည်နယ် တရားလွှတ်တော်၏ တရားသူကြီးချုပ် ဖြစ်သည်။ ထိုမတိုင်ခင် မွန်ပြည်နယ်တရားလွှတ်တော် တရားသူကြီးအဖြစ် တာဝန်ထမ်းဆောင်ခဲ့သည်။ 

## ငယ်ဘဝနှင့် ပညာရေး 
ဒေါ်ဌေးမြင့်အေးကို ၁၉၆၃ ခုနှစ်တွင် မွေးဖွားခဲ့သည်။ ၁၉၈၄ ခုနှစ်တွင် ရန်ကုန်တက္ကသိုလ်မှ ဥပဒေဘွဲ့ကို ရရှိခဲ့သည်။ ၂၀၁၁ ခုနှစ်တွင် တရားလွှတ်တော်ရှေ့နေ အသိအမှတ်ပြုလက်မှတ်ကိုလည်း ရရှိခဲ့သည်။

## အလုပ်အကိုင် 
ဒေါ်ဌေးမြင့်အေးသည် ၁၉၈၅ ခုနှစ်တွင် တရားရေးဝန်ထမ်း အဆင့် (၄) အဖြစ် စတင်တာဝန် ထမ်းဆောင်ခဲ့သည်။ ၎င်းသည် တရားရေးအရာရှိ ရာထူးအဆင့်ဆင့်ကို ၃၃ နှစ်တိုင်တိုင် တာဝန်ထမ်းဆောင်ခဲ့ပြီး ၂၀၁၇ ခုနှစ်တွင် ပြည်ထောင်စုတရားလွှတ်တော်ချုပ်၊ စာချွန်တော်ဌာန၏ ညွှန်ကြားရေးမှူးအဖြစ် ခန့်အပ်ခြင်း ခံခဲ့ရသည်။

၂၀၁၇ ခုနှစ်၊ ဒီဇင်ဘာလ ၈ ရက်နေ့မှစ၍ မွန်ပြည်နယ် တရားလွှတ်တော်၏ တရားသူကြီးအဖြစ် ခန့်အပ်ခြင်းခံခဲ့ရသည်။

၂၀၂၅ ခုနှစ်၊ ဇူလိုင် ၂၃ ရက်နေ့မှစ၍ နိုင်ငံတော်စီမံအုပ်ချုပ်ရေးကောင်စီက  မွန်ပြည်နယ် တရားလွှတ်တော်၏ တရားသူကြီးချုပ်အဖြစ် ခန့်အပ်တာဝန်ပေးသည်။ 

## ပုဂ္ဂိုလ်ရေးဘဝ 
ဒေါ်ဌေးမြင့်အေးသည် အိမ်ထောင်မရှိသူ ဖြစ်သည်။

## ကိုးကား 
ကဏ္ဍ:၁၉၆၃ မွေးဖွားသူများ
ကဏ္ဍ:မြန်မာ တရားသူကြီးများ
ကဏ္ဍ:တရားလွှတ်တော် တရားသူကြီးချုပ်များ
ကဏ္ဍ:ရန်ကုန်တက္ကသိုလ် ကျောင်းသားဟောင်းများ
ကိုးကန့်ဒေသ

ကိုးကန့်ဒေသ ပြည်ထောင်စုသမ္မတမြန်မာနိုင်ငံ ရှိဒေသတစ်ခုဖြစ်သည်။ရှမ်းပြည်နယ်၏ မြောက်ပိုင်းတွင်တည်ရှိပြီး အနောက်ဘက်တွေသံလွင်မြစ် နှင့် အရှေ့ဘက်တွင် တရုတ်ပြည်သူ့သမ္မတနိုင်ငံယူနန်ပြည်နယ်တို့နှင့် နယ်နိမိတ်ချင်းထိစပ်နေသည်။စုစုပေါင်းမြေဧရိယာသည် 1,895 စတုရန်းကီလိုမီတာ (732 စတုရန်းမိုင်) ရှိသည်။ဒေသမြို့တော်မှာ လောက်ကိုင်မြို့ဖြစ်သည်။ကိုးကန့်ဒေသတွင် မြန်မာနိုင်ငံ၏ယူနန်နွယ်ဖွားတိုင်းရင်းသားများဖြစ်သော ကိုးကန့်လူမျိုးအများဆုံးနေထိုင်သည်။

ကိုးကန့်ဒေသသည် ရာစုနှစ်များစွာတလျှောက်တရုတ်နိုင်ငံရဲ့ အစိတ်အပိုင်းအဖြစ်ရှိခဲ့ပြီးယနေ့ထိ တရုတ်သမ္မတနိုင်ငံ(ထိုင်ဝမ်) မှ ကိုးကန့်ဒေသ တရုတ်နိုင်ငံ၏နယ်အမြေအဖြစ် ပြောနေဆဲဖြစ်သော်လည်း ဝေးလံခေါင်သီသောနေရာတွင်တည်ရှိသဖြင့် တရုတ်ပြည်မနှင့်မြန်မာ့အစိုးရအဆက်ဆက်တို့ ၏အာရုံစိုက်မခံရသောနေရာဖြစ်သည်။ထိုဒေသသည် ယူနန်ပြည်နယ်နှင့် ရှမ်းပြည်နယ်ကြားတွင် ကြားခံဇုန်အဖြစ် ဖွဲ့စည်းခဲ့သည်။မူလမှာ နန်ကျင်းမှ  မင်မင်းဆက်သစ္စာတော်ခံ ယန်မျိုးနွယ်စုသည် ထိုနယ်မြေများကို တစ်ခုတည်းသော မူဝါဒနှင့် စုစည်းခဲ့သည်။၁၈၄၀ တွင်၊ ယူနန်ဘုရင်ခံသည် ရှင်းမင်းဆက်၏ လက်အောက်ခံအဖြစ်ယန်မျိုးနွယ်ကို မျိုးရိုးလက်ဆင့်ကမ်းနိုင်သော အခွင့်အရေးကို ပေးခဲ့သည်။၁၈၈၅ ခုနှစ်တွင် မြန်မာနိုင်ငံ အထက်ပိုင်းကို ဗြိတိသျှတို့ သိမ်းပိုက်ပြီးနောက် ကိုးကန့်ကို ၁၈၉၄ ခုနှစ် တရုတ်-ဗြိတိသျှ နယ်နိမိတ် သဘောတူညီချက်အရ တရုတ်နိုင်ငံတွင် ကနဦး ထားရှိခဲ့သည်။၁၈၉၇ ခုနှစ် ဖေဖော်ဝါရီလတွင် ချုပ်ဆိုခဲ့သော နောက်ဆက်တွဲသဘောတူစာချုပ်တွင် ကိုးကန့်ဒေသအား ဗြိတိသျှတို့ထံ ပေးအပ်ခဲ့သည်။

၁၉၆၀ ခုနှစ်မှ ၁၉၈၉ ခုနှစ်များအတွင်း ထိုဒေသအား ဗမာပြည်ကွန်မြူနစ်ပါတီမှ ထိန်းချုပ်ခဲ့ပြီး ၁၉၈၉ ခုနှစ်တွင် ပါတီမှ လက်နက်ကိုင်အဖွဲ့များ ဖျက်သိမ်းပြီးနောက် မြန်မာအမျိုးသား ဒီမိုကရက်တစ် မဟာမိတ်တပ်မတော် (MNDAA) ၏ ထိန်းချုပ်မှုအောက်တွင် အထူးဒေသဖြစ်လာခဲ့သည်။တပ်မတော်နှင့် MNDAA အကြား လက်နက်ကိုင် ပဋိပက္ခများသည် ၂၀၀၉ ခုနှစ် ကိုးကန့်အရေးအခင်းနှင့် ၂၀၁၅ ကိုးကန့်ထိုးစစ်တို့ ဖြစ်ပွားခဲ့သည်။
တာရာရှင်္ကရ ဘန်ဒျိုးပါဒျာယ

**တာရာရှင်္ကရ ဘန်ဒျိုးပါဒျာယ** (၁၈၉၈ ဇူလိုင် ၂၃ ရက်  – ၁၉၇၁ စက်တင်ဘာ ၁၄ ရက်) သည် ဘင်္ဂါလီဘာသာစကား ဖြင့် ရေးသားခဲ့သော အိန္ဒိယဝတ္ထုရေးဆရာဖြစ်သည်။ ဝတ္ထုခြောက်ဆယ့်ငါးပုဒ်၊ ပုံပြင်စာအုပ်ငါးဆယ့်သုံးအုပ်၊ ပြဇာတ် ၁၂ ပုဒ်၊ စာစီစာကုံးစာအုပ် ၄ အုပ်၊ ကိုယ်တိုင်ရေးအတ္ထုပ္ပတ္တိ ၄ ပုဒ်၊ ခရီးသွားဇာတ်လမ်း ၂ ပုဒ် ရေးသားခဲ့ပြီး သီချင်းများစွာ ရေးစပ်ခဲ့သည်။ သူသည် ရဗိန္ဒြာဆု၊ ဆာဟစ်တျအကဒမီဆု၊ ဇဉာနပီဌဆု၊ ပဒ္မရှရီဆု နှင့် ပဒ္မဘူရှန်းဆုတို့ကို ချီးမြှင့် ခံခဲ့ရသည်။ ၁၉၇၁ ခုနှစ်တွင် စာပေနိုဘယ်ဆုအတွက် အမည်စာရင်း တင်သွင်းခံရပြီး ၁၉၇၂ ခုနှစ်တွင် အမည်စာရင်း တင်သွင်းခံရသည်။
ဗြာဟ္မဏ

**ဗြာဟ္မဏ** ဆိုတာ ပါဠိဘာသာစကားက ဆင်းသက်လာတဲ့ ဝေါဟာရတစ်ခု ဖြစ်ပြီး၊ မြန်မာလို အလွယ်တကူ **ပုဏ္ဏား** လို့ အဓိပ္ပာယ်ရပါတယ်။ ဒါပေမဲ့ သူ့ရဲ့ မူရင်းအဓိပ္ပာယ်နဲ့ ဗုဒ္ဓဘာသာမှာ အသုံးပြုပုံကတော့ ပိုမိုကျယ်ပြန့် နက်နဲပါတယ်။ ဗြာဟ္မဏဆိုတဲ့ စကားလုံးဟာ ပါဠိသဒ္ဒါအရ **"ဗြဟ္မ"** ဆိုတဲ့ အမြစ်ကနေ ဆင်းသက်လာပြီး၊ အဓိကအားဖြင့် အောက်ပါ အဓိပ္ပာယ်များဖြင့် ခွဲခြားမှတ်ယူနိုင်ပါတယ်။

### ဗြာဟ္မဏ၏ မူရင်းအဓိပ္ပာယ်များ
ဗြာဟ္မဏဟူသော စကားလုံးကို ၎င်း၏ မူရင်းအမြစ်သဘောတရားနှင့် ဘာသာရေး၊ လူမှုရေး ရှုထောင့်များအရ အောက်ပါအတိုင်း ဖွင့်ဆိုနိုင်သည်-

* **ဗြဟ္မာ၏သားဖြစ်ခြင်းကြောင့်** အချို့အယူအဆများအရ ဗြဟ္မာကြီး၏ ပါးစပ်မှ ပေါက်ဖွားလာသည်ဟု ယုံကြည်ကြသော ဘာသာရေးခေါင်းဆောင် ဇာတ်နိမ့်ဇာတ်မြင့်ခွဲခြားသည့် လူတန်းစားတစ်ရပ်ကို ရည်ညွှန်းသည်။ ၎င်းတို့သည် ဟိန္ဒူဘာသာရှိ ဗြဟ္မဏဇာတ်ကို ကိုယ်စားပြုသည်။
* **ဗေဒင်ကို သင်ကြားသရဇ္ဈာယ်တတ်သောကြောင့်** ဗေဒင်ကျမ်းဂန်များကို သင်ကြားတတ်မြောက်ပြီး ရွတ်ဖတ်ပူဇော်နိုင်သူများကိုလည်း ဗြာဟ္မဏဟု ခေါ်ဆိုသည်။
* **မကောင်းမှုကို မျောစေ/ဖယ်ရှားတတ်သောကြောင့်** ဗုဒ္ဓဘာသာတွင်မူ ဤအဓိပ္ပာယ်သည် အရေးပါဆုံးဖြစ်သည်။ မကောင်းမှုအပေါင်းကို ဖယ်ရှားပစ်သူ၊ ကိလေသာတို့ကို စွန့်ပယ်နိုင်သူဟူသော အဓိပ္ပာယ်ကို ဆောင်သည်။

### ဗြာဟ္မဏ အမျိုးအစားများ (အသုံးပြုမှုအလိုက်)
"ဗြာဟ္မဏ" ဟူသော ဝေါဟာရကို မြတ်စွာဘုရားလက်ထက်ကတည်းက ပုံစံအမျိုးမျိုးဖြင့် အသုံးပြုခဲ့သည်ကို တွေ့ရသည်။

 ၁။ ပုဏ္ဏား၊ ဗြာဟ္မဏ (ဇာတ်အလိုက်)

မြတ်စွာဘုရားသာသနာ မပေါ်ပေါက်မီ သို့မဟုတ် အခြားဘာသာတရားများတွင် တည်ရှိသည့် လူမှုအသိုင်းအဝိုင်း၏ အမြင့်ဆုံးဇာတ်အဖြစ် သတ်မှတ်ခံထားရသော ဘာသာရေးခေါင်းဆောင်ပုဂ္ဂိုလ်များကို ရည်ညွှန်းသည်။ ၎င်းတို့သည် များသောအားဖြင့် ဗေဒင်ကျမ်းဂန်များကို ကျွမ်းကျင်သူများ၊ ယဇ်ပူဇော်ပသသူများ ဖြစ်ကြသည်။

* **ဥပမာ:** ဝေရဉ္ဇာပုဏ္ဏားသည် ဘုရားရှင်ထံသို့ ချဉ်းကပ်ဖူးကြောင်း ပိဋကတ်များ၌ ဖော်ပြထားသည်။ 

 ၂။ မကောင်းမှုကို အပပြုတတ်သောသူ (ရဟန္တာ၊ အရိယာပုဂ္ဂိုလ်များ)

ဗုဒ္ဓဘာသာတွင် "ဗြာဟ္မဏ" ဆိုသည်မှာ **ကိလေသာအညစ်အကြေးများကို လုံးဝပယ်သတ်နိုင်ပြီး မကောင်းမှုအပေါင်းကို အပြီးတိုင် စွန့်ပယ်နိုင်သော ပုဂ္ဂိုလ် (ရဟန္တာ)** ကို ဂုဏ်တင်ခေါ်ဝေါ်ခြင်း ဖြစ်သည်။ မြတ်စွာဘုရားက စစ်မှန်သော ဗြာဟ္မဏဆိုသည်မှာ ဇာတ်နှင့်မသက်ဆိုင်ဘဲ၊ ကိလေသာကုန်ဆုံးမှုနှင့်သာ သက်ဆိုင်ကြောင်း ဟောကြားခဲ့သည်။ ထို့ကြောင့် ကိလေသာကုန်ခန်းရာ နိဗ္ဗာန်သို့ ရောက်ရှိပြီးသော ရဟန္တာအရှင်မြတ်တို့သည် "ဗြာဟ္မဏ" မည်၏။

* **ဥပမာ:** တရားအားထုတ်နေသော ကိလေသာကင်းစင်သည့် ရဟန္တာ (ဗြာဟ္မဏ) အကြောင်းကို ဥဒါနပါဠိတော်၌ တွေ့ရသည်။ 
* **ဥပမာ:** အာသဝေါတရားတို့ ကုန်ခန်းပြီးသော ရဟန္တာ (ဗြာဟ္မဏ) သည် မကောင်းမှုကို ပယ်ရှားပြီးဖြစ်သည်ဟု ဖွင့်ဆိုထားသည်။ 
* အကျင့်သီလရှိသော ရသေ့၊ ရဟန်းနှင့် သူတော်သူမြတ်တို့ကိုလည်း တစ်ခါတစ်ရံ "ဗြာဟ္မဏ" ဟု ခေါ်ဆိုလေ့ရှိသည်။

 ၃။ ဗြဟ္မဏ အယူဝါဒကို ကိုးကွယ်ယုံကြည်သူ

တစ်ခါတစ်ရံ "ဗြာဟ္မဏ" ဆိုသည်မှာ **ဗြဟ္မဏတို့၏ အယူဝါဒကို ကိုးကွယ်ယုံကြည်သူ** ကို ရည်ညွှန်းသည်။ ဥပမာအားဖြင့်၊ "ဗြာဟ္မဏတို့အတွက် ဗြဟ္မာ့ဘုံသည် နိဗ္ဗာန်ဖြစ်၏" ဟူသော အယူအဆမျိုးတွင် ဗြာဟ္မဏဝါဒကို ယုံကြည်သူတို့ကို ဆိုလိုသည်။

* **ဥပမာ:** ဗြာဟ္မဏဝါဒကို လက်ခံသူတို့သည် ဗြဟ္မာ့ဘုံကိုသာ အမြင့်ဆုံးဟု မှတ်ယူကြသည်။ 

ဆက်စပ်ဖတ်ရှုရန်

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
သမဏ

**သမဏ** ဟူသည် ပါဠိဘာသာစကားမှ ဆင်းသက်လာသော ဝေါဟာရတစ်ခုဖြစ်ပြီး မြန်မာဘာသာသို့ "ရဟန်း"၊ "ဘုန်းကြီး" သို့မဟုတ် "ရသေ့" ဟု အများအားဖြင့် ပြန်ဆိုလေ့ရှိသည်။ သို့သော် ၎င်း၏ မူရင်းအဓိပ္ပာယ်မှာ ပိုမိုနက်ရှိုင်းပြီး ဘာသာရေးကျင့်စဉ်များကို လိုက်နာကျင့်သုံးသူ၊ အထူးသဖြင့် ကိလေသာတို့ကို ပယ်သတ်ရန် ကြိုးပမ်းသူများကို ရည်ညွှန်းသည်။

### သမဏ၏ မူရင်းအဓိပ္ပာယ်ဖွင့်ဆိုချက်
"သမဏ" ဟူသော ဝေါဟာရသည် ပါဠိသဒ္ဒါအရ "**သမု**" (Śrama) ဟူသော ဓာတ်ရင်းမှ ဆင်းသက်လာသည်။ ၎င်း၏ အဓိကအနက်မှာ-

* **ကိလေသာတို့ကို ငြိမ်းအေးစေသူ သို့မဟုတ် ပယ်သတ်သူ** 
* **စိတ်တည်ငြိမ်အေးချမ်းသူ** 

ထို့ကြောင့် စစ်မှန်သော သမဏဆိုသည်မှာ မိမိစိတ်ကို ငြိမ်သက်အေးချမ်းအောင် ထိန်းသိမ်းကာ ကိလေသာအညစ်အကြေးတို့ကို ပယ်သတ်နိုင်ရန် တစိုက်မတ်မတ် ကျင့်ကြံအားထုတ်နေသူကို ဆိုလိုသည်။

### သမဏ အမျိုးအစားများ
"သမဏ" ဟူသော ဝေါဟာရကို မြတ်စွာဘုရားလက်ထက်တော်အခါကတည်းက အခြေအနေနှင့် ရည်ညွှန်းချက်အလိုက် အမျိုးမျိုး အသုံးပြုခဲ့သည်ကို တွေ့ရသည်။

 ၁။ သာသနာပ ရသေ့၊ ရဟန်း-ပရိဗိုဇ်များ

မြတ်စွာဘုရားသာသနာ မပေါ်ထွန်းမီကာလ သို့မဟုတ် သာသနာပြင်ပတွင် ကျင့်ကြံအားထုတ်နေသော အခြားဘာသာဝင် ရသေ့၊ ရဟန်း၊ ပရိဗိုဇ် (လူ့ဘောင်ကိုစွန့်၍ တောထွက်ကျင့်ကြံသူ) များကိုလည်း "သမဏ" ဟု ခေါ်ဆိုခဲ့သည်။ ဤသမဏအမျိုးအစားတွင် ပါဝင်သူများသည် စစ်မှန်သော ကိလေသာကုန်ဆုံးခြင်းကို မရသေးသူများ ဖြစ်နိုင်သည်။

 ၂။ သာသနာတွင်း ရဟန်းများ (အထူးသဖြင့် အရိယာပုဂ္ဂိုလ်များ)

ဗုဒ္ဓဘာသာတွင် "သမဏ" ဆိုသည်မှာ ကိလေသာတို့ကို ပယ်သတ်နိုင်သူ သို့မဟုတ် ပယ်သတ်ရန် ကြိုးစားနေသူကို ရည်ညွှန်းပြီး၊ အထူးသဖြင့် အရိယာပုဂ္ဂိုလ်များကို "သမဏ" ဟု ဂုဏ်တင်ခေါ်ဝေါ်သည်။

* **(က) ဘုရား:** မြတ်စွာဘုရားကိုယ်တော်တိုင်သည် ကိလေသာအားလုံးကို အကြွင်းမဲ့ပယ်သတ်တော်မူပြီးဖြစ်၍ "သမဏ" ဟူသော ဝေါဟာရ၏ အမြင့်ဆုံးအဓိပ္ပာယ်ကို ဆောင်သည်။

* **(ခ) ပစ္စေကဗုဒ္ဓါ၊ အရိယာလေးမျိုး:** **ပစ္စေကဗုဒ္ဓါ**များနှင့် **အရိယာပုဂ္ဂိုလ်လေးမျိုး** (သောတာပန်၊ သကဒါဂါမ်၊ အနာဂါမ်၊ ရဟန္တာ) တို့ကိုလည်း "သမဏ" ဟု ခေါ်ဆိုသည်။ ၎င်းတို့သည် ကိလေသာတို့ကို အဆင့်အလိုက် ပယ်သတ်ပြီးဖြစ်၍ စစ်မှန်သော သမဏများ ဖြစ်ကြသည်။ 

* **(ဂ) ပုထုဇဉ်ရဟန်းများ:** သာသနာတွင်း၌ ပုထုဇဉ်အဖြစ် ရှိနေသေးသော်လည်း ရဟန်းဝတ်ကာ ကိလေသာတို့ကို ပယ်သတ်ရန် ကြိုးစားအားထုတ်နေသူများကိုလည်း "သမဏ" ဟု ခေါ်ဆိုနိုင်သည်။

* **(ဃ) လူပုဂ္ဂိုလ်:** တစ်ခါတစ်ရံတွင် ကိလေသာကို လျှော့ချပယ်သတ်ရန် ကြိုးစားနေသူ သို့မဟုတ် ကောင်းမွန်သော အကျင့်သီလရှိသော လူပုဂ္ဂိုလ်များကိုလည်း ရည်ညွှန်းသုံးစွဲနိုင်သည်။ 

### သမဏသုတ်များ
ပါဠိပိဋကတ်တော်များတွင် "သမဏ" ဟူသော ဝေါဟာရဖြင့် အမည်တပ်ထားသော သုတ်တော်များလည်း ရှိသည်။ ဥပမာအားဖြင့် သံယုတ္တနိကာယ်တွင် "ပရိညေယျာ သမဏာ ဒုဝေ" (သိအပ်သော သမဏနှစ်မျိုး) စသည်ဖြင့် သမဏသုတ် လေးသုတ်ခန့် ရှိသည်ဟု ဖော်ပြထားသည်။

ဆက်စပ်ဖတ်ရှုရန်

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
တခခုမတောင်

**တခခုမတောင်**  (高熊山, Takakuma-yama) သည် ဂျပန်နိုင်ငံ၊ ကျိုတိုစီရင်စု၊ ခမဲအိုခမြို့၊ အနအိုရွာ (穴太) တွင် တည်ရှိသည့် အထွတ်အမြတ်ထားရာတောင်ခု ဖြစ်သည်။ ဂျပန်ဘာသာစကားဖြင့် "တခခုမယာမ" ဟု အသံထွက်ပြီး "မြင့်မားသည့် ဝက်ဝံတောင်" ဟု  အဓိပ္ပါယ်ရှိသည်။ ဤတောင်သည် ချောဇုခတောင်နှင့် အိုခုတောင်အကြားတွင် တည်ရှိသည်။ အိုးမိုတိုဘာသာကို တွဲဖက်တည်ထောင်သူ အနိဆဘုရိုဒဲဂုချိ သည် ၁၈၉၈ ခုနှစ်၊ မတ်လ ၁ ရက်နေ့မှ ၇ ရက်နေ့အထိ ဤတောင်တွင် တစ်ပတ်ကြာ ကျင့်စဉ်ကျင့်ပြီး ဘုရားသခင်နှင့်ဆက်သွယ်မှုများ ပြုလုပ်နိုင်ခဲ့သည်။ ဒဲဂုချိ၏ တောင်ပေါ်တွင် တွေ့ကြုံခဲ့ရသည့် အတွေ့အကြုံများကို "ရဲခိုင်မိုနိုဂတရိ" (reikai monogatari) ၏ ပထမဆုံးအခန်းတွင် ဖော်ပြထားသည်။ သုံးလကြာပြီးနောက်တွင် ဒဲဂုချိသည် တောင်သို့တဖန်ပြန်လာကာ နှစ်ပတ်ကြာ ခြိုးခြံသည့်အကျင့်ကို ကျင့်ခဲ့သည်။ ထိုအကြောင်းကို အခန်း ၃၇ တွင် ဖော်ပြထားသည်။ ၁၉၀၂ ခုနှစ် နွေရာသီအစောပိုင်းကာလတွင် သူသည် တောင်သို့ တတိယအကြိမ် ပြန်လာကာ ကျင့်စဉ်များကို ကျင့်ခဲ့သည်။ မိုတိုဘာသာကို သက်ဝင်ယုံကြည်ကြသူများသည် ဒဲဂုချိသည် ဘုရားသခင်နှင့်ဆက်သွယ်နိုင်ခဲ့သည်ဟု ဆိုကြသည့် တောင်ရှိဂူနေရာသို့ လာရောက်ကာ ပုံမှန်စုဝေးမှုများ ပြုလုပ်ကြသည်။

လာရောက်ဂါရဝပြုကြသူများသည် ရာသီပွဲတော်ကြီးများ (大祭, taisai) ကျင်းပသည့် လေးလကြာကာလမှလွဲ၍ လစဉ် ၁၂ ရက်နေ့တိုင်း စုဝေးကြသည်။

ဂမအိဝ (Gama-iwa ガマ岩) သည် အထွတ်အမြတ်ထားရာ ကျောက်ဆောင်တစ်ခု ဖြစ်သည်။ အိုနိဆဘုရိုဒဲဂုချိဂူ၏ မြောက်ဘက်နားတွင် တည်ရှိသည်။ ဤကျောက်တောင်အကြောင်းကိုလည်း ရဲခိုင်မိုနိုဂတရိစာအုပ်၏ စာအုပ်အမှတ်-၁၊ အခန်း ၁၄ နှင့် စာအုပ်အမှတ် ၇၊ အခန်း ၅၀ တို့တွင် ဖော်ပြထားသည်။

## သွားရောက်နိုင်မှု
## ကိုးကား
ကဏ္ဍ:ကျိုတိုစီရင်စုရှိ တောင်များ
နိုနိုမိယနတ်ကျောင်း

**နိုနိုမိယနတ်ကျောင်း** (野宮神社, Nonomiya-jinja) သည် ဂျပန်နိုင်ငံ၊ ကျိုတိုမြို့အနောက်ဘက်၊ အရရှိယာမတွင် တည်ရှိသည့် ရှင်းတိုးနတ်ကျောင်းတစ်ခု ဖြစ်သည်။ ဤနတ်ကျောင်းသည် အရရှိယာမဝါးတောအနီးတွင် တည်ရှိသည်။

## ကိုးကား
ကဏ္ဍ:ကျိုတိုမြို့ရှိ နတ်ကျောင်းများ
တရတ်ခရိုင်

ထိုင်းနိုင်ငံ၏ ခရိုင် ၇၆ ခရိုင်ထဲမှ တစ်ခုဖြစ်သော **တရတ်ခရိုင်** (Trat Province) သည် ထိုင်းနိုင်ငံ အရှေ့ပိုင်းဒေသတွင် တည်ရှိသည်။ အနောက်မြောက်ဘက်တွင် စန္ဒပုရီခရိုင်နှင့် နယ်နိမိတ်ချင်း ထိစပ်နေပြီး၊ မြောက်ဘက်၊ အရှေ့မြောက်ဘက်နှင့် အရှေ့ဘက်တို့တွင် ကမ္ဘောဒီးယားနိုင်ငံ၏ ဖိုင်းလင်း၊ ဘတ်တမ်ဘောင်း၊ ပူဆတ်နှင့် ကော့ကွန် ခရိုင်များနှင့် ထိစပ်လျက်ရှိသည်။ တောင်ဘက်တွင် ထိုင်းပင်လယ်ကွေ့နှင့် ပစိဖိတ်သမုဒ္ဓရာတို့နှင့် ထိစပ်နေပါသည်။

တရတ်ခရိုင်သည် ဧရိယာအားဖြင့် ၂,၈၁၉ စတုရန်းကီလိုမီတာ (၁,၀၈၈ စတုရန်းမိုင်) ဖြင့် ထိုင်းနိုင်ငံ၏ ၁၅ ခုမြောက် အသေးငယ်ဆုံး ခရိုင်ဖြစ်ပြီး၊ ၂၀၁၉ ခုနှစ်တွင် လူဦးရေ ၂၂၉,၉၅၈ ဦးဖြင့် စတုတ္ထမြောက် လူဦးရေအနည်းဆုံး ခရိုင်လည်း ဖြစ်သည်။ ၎င်း၏မြို့တော်မှာ တရတ်မြို့ ဖြစ်သည်။

တရတ်ခရိုင်သည် ဘန်ကောက်မြို့မှ ၃၁၅ ကီလိုမီတာ (၁၉၆ မိုင်) ကွာဝေးပါသည်။ ၎င်းခရိုင်သည် ဒေသတွင်း၌ သစ်သီးဝလံစိုက်ပျိုးခြင်း၊ ကျောက်မျက်တူးဖော်ခြင်းနှင့် ငါးဖမ်းလုပ်ငန်းများအတွက် အဓိကဗဟိုဌာနတစ်ခုလည်း ဖြစ်ပါသည်။

## အုပ်ချုပ်ရေး 
thumb|left

### ခရိုင်အဆင့် 
တရတ်ခရိုင်ကို မြို့နယ် (၇) ခုဖြင့် ဖွဲ့စည်းထားပြီး၊ ယင်းမြို့နယ်များအောက်တွင် ကျေးရွာအုပ်စု ၃၈ ခုနှင့် ကျေးရွာ ၂၆၁ ခု ပါဝင်သည်။

### ဒေသန္တရအဆင့် 
တရတ်ခရိုင်တွင် ခရိုင်အုပ်ချုပ်ရေးအဖွဲ့အစည်းတစ်ခု (PAO) ပါဝင်ပြီး၊ ဒေသပါလ (သို့မဟုတ် မြူနီစီပယ်အဆင့်) ၁၄ ခုရှိသည်။ ခရိုင်၏မြို့တော်ဖြစ်သော တရတ်မြို့သည် ထေ့စဘန်မောင်းမြို့အဆင့် မြူနီစီပယ်ဖြစ်သည်။ ထို့အပြင် ကျေးရွာအုပ်စုမြူနီစီပယ် ၁၃ ခုရှိပြီး၊ ကျန်ရှိသော ကျေးရွာအုပ်စု ၂၉ ခုမှာ ကျေးရွာအုပ်စုအုပ်ချုပ်ရေးအဖွဲ့များ (SAO) အဖြစ် တည်ရှိသည်။

## သယ်ယူပို့ဆောင်ရေး 
### လေဆိပ် 
တရတ်ခရိုင်တွင် တရတ်လေဆိပ် (Trat Airport) တည်ရှိပြီး ၎င်းကို ဘန်ကောက်လေကြောင်း(Bangkok Airways) မှ တည်ဆောက်ကာ ပြေးဆွဲလုပ်ကိုင်လျက်ရှိသည်။ ဤလေဆိပ်သည် ဘန်ကောက်လေကြောင်းပိုင် လေဆိပ် ၃ ခုအနက် တတိယမြောက်လေဆိပ်ဖြစ်ပြီး ကော့ချန်းကျွန်း (Koh Chang), ကော့ကွတ်ကျွန်း (Koh Kood), နှင့် ကော့မက်ကျွန်း (Koh Mak) ကဲ့သို့သော ကျွန်းများသို့ သွားရောက်လိုသူများအတွက် အဓိကဝင်ပေါက်အဖြစ် ဆောင်ရွက်ပေးသည်။

လက်ရှိတွင် ဘန်ကောက်မြို့ရှိ သုဝဏ္ဏဘူမိလေဆိပ် (Suvarnabhumi Airport) သို့ တိုက်ရိုက်ခရီးစဉ်များကို ဘန်ကောက်အဲယားဝေးစ်မှ ATR-72 တာဘိုပရော့ပ်လေယာဉ်များဖြင့် ပြေးဆွဲလျက်ရှိသည်။

## ကိုးကား 
ကဏ္ဍ:ထိုင်းပင်လယ်ကွေ့
ကဏ္ဍ:ထိုင်းနိုင်ငံ၏ ပြည်နယ်များ
ကဏ္ဍ:ဝီကီဒေတာရှိ ကိုဩဒိနိတ်များ
မြန်မာနိုင်ငံကမ်းခြေစောင့်တပ်ဖွဲ့ဥပဒေ

right|frameless|250px|မြန်မာနိုင်ငံကမ်းခြေစောင့်တပ်ဖွဲ့တံဆိပ်
right|border|300px

**မြန်မာနိုင်ငံကမ်းခြေစောင့်တပ်ဖွဲ့ဥပဒေ** သည် (*နိုင်ငံတော်စီမံအုပ်ချုပ်ရေးကောင်စီဥပဒေအမှတ် ၄၁ / ၂၀၂၅*) နှင့် (*၂၀၂၅ ခုနှစ်၊ ဇူလိုင်လ ၁၇ ရက်*) ရက်စွဲဖြင့် နိုင်ငံတော်စီမံအုပ်ချုပ်ရေးကောင်စီလက်ထက်တွင်ပြဋ္ဌာန်းသော ဥပဒေဖြစ်သည်။ ပြည်ထောင်စုသမ္မတမြန်မာနိုင်ငံတော် ဖွဲ့စည်းပုံအခြေခံဥပဒေပုဒ်မ ၄၁၉ အရ ပြဋ္ဌာန်းသည်ဟု နိဒါန်းတွင် ပါရှိသည်။ ဥပဒေတွင် အခန်း (၁၃)ခန်း၊ ပုဒ်မပေါင်း (၄၇)ခု ပါဝင်သည်။ ဥပဒေတွင် မြန်မာနိုင်ငံကမ်းခြေစောင့်တပ်ဖွဲ့၏ ဖွဲ့စည်းပုံ၊ တာဝန်၊ လုပ်ပိုင်ခွင့်၊ လုပ်ထုံးလုပ်နည်း စသည်တို့ပါဝင်သည်။

## အခန်းများ 
ဥပဒေတွင် အခန်း (၁၃)ခန်း၊ ပုဒ်မပေါင်း (၄၇)ခုပါဝင်ပြီး ပြဋ္ဌာန်းထားသည့် အခန်းနံပါတ်အလိုက် ခေါင်းစဉ်နှင့် အကြောင်းအရာများမှာ အောက်ပါအတိုင်းဖြစ်သည် –

# အခန်း(၁)&nbsp; အမည်၊ သက်ဆိုင်ခြင်းနှင့် အဓိပ္ပာယ်ဖော်ပြချက် ၊
# အခန်း(၂)&nbsp; ရည်ရွယ်ချက်များ ၊
# အခန်း(၃)&nbsp; ဖွဲ့စည်းခြင်း ၊
# အခန်း(၄)&nbsp; တာဝန်နှင့်လုပ်ပိုင်ခွင့်များ ၊
# အခန်း(၅)&nbsp; ပင်လယ်ရေကြောင်းဆိုင်ရာလုံခြုံရေး ၊
# အခန်း(၆)&nbsp; ပင်လယ်ရေကြောင်းဆိုင်ရာဘေးအန္တရာယ်ကင်းရှင်းရေး ၊
# အခန်း(၇)&nbsp; အဏ္ဏဝါပတ်ဝန်းကျင်ထိန်းသိမ်းစောင့်ရှောက်ခြင်းနှင့် ညစ်ညမ်းမှုတုံ့ပြန်ခြင်း ၊
# အခန်း(၈)&nbsp; ပင်လယ်ပြင်ရှာဖွေကယ်ဆယ်ရေး ၊
# အခန်း(၉)&nbsp; ပူးပေါင်းဆောင်ရွက်ခြင်း ၊
# အခန်း(၁ဝ)&nbsp; တားမြစ်ချက်များ ၊
# အခန်း(၁၁)&nbsp; ပြစ်မှုနှင့် ပြစ်ဒဏ်များ ၊
# အခန်း(၁၂)&nbsp; ဖမ်းဆီးခြင်း၊ ချုပ်နှောင်ခြင်းနှင့် လွှဲပြောင်းခြင်း ၊
# အခန်း(၁၃)&nbsp; အထွေထွေ ။

## မြန်မာနိုင်ငံကမ်းခြေစောင့်တပ်ဖွဲ့ 
မြန်မာနိုင်ငံကမ်းခြေစောင့်တပ်ဖွဲ့သည် မြန်မာနိုင်ငံ၏ ပင်လယ်ရေကြောင်းဥပဒေထိန်းသိမ်းရေးနှင့် စိုးမိုးရေးအဖွဲ့ဖြစ်ပြီး တပ်မတော်၏အစိတ်အပိုင်း တပ်ဖွဲ့တစ်ခုဖြစ်သည်။ မြန်မာနိုင်ငံ၏ ပင်လယ်ပြင် ခရီးသွားလာရေး၊ ပင်လယ်ရေကြောင်း ကုန်သွယ်ရေး၊ ရေနက်ဆိပ်ကမ်းလုပ်ငန်းများ၊ ကမ်းလွန်ရေနံနှင့် သဘာဝဓာတ်ငွေ့ တူးဖော်ထုတ်လုပ်ရေး၊ ပင်လယ်ပြင် ငါးဖမ်းလုပ်ငန်းစသည့် ပင်လယ်ရေကြောင်း စီးပွားရေးလုပ်ငန်းများကို စောင့်ကြပ်ကာကွယ်ရန်နှင့် တရားမဝင်ကျူးကျော်လာမှုများကို ဥပဒေနှင့်အညီ တားဆီးကာကွယ်ရန် ဖွဲ့စည်းထားခြင်းဖြစ်သည်။ ပင်လယ်ပြင်အကျိုးစီးပွားကို ကာကွယ်စောင့်ရှောက်ရန်၊ ပင်လယ်တွင်း ဒုက္ခသည်များကို ရှာဖွေကယ်ဆယ်ရန်၊ ပင်လယ်တွင်း သဘာဝပတ်ဝန်းကျင် ထိန်းသိမ်းရေးအတွက် ရှေးရှုစောင့်ရွက်ရန်နှင့် မြန်မာ့ရေပိုင်နက်အတွင်းရှိ ရေပေါ်ရေအောက်လုပ်ငန်းများကို စောင့်ကြပ်ကြည့်ရှုရန် တာဝန်ယူရသည်။ 

## ရှင်းလင်းချက် 
## ကိုးကား 
## ပြင်ပလင့်များ 
* စာသားအပြည့်အစုံ (မြန်မာဘာသာ) (မြန်မာဥပဒေသတင်းအချက်အလက်စနစ်)။

ကဏ္ဍ:မြန်မာနိုင်ငံ၏ ဥပဒေများ
ကဏ္ဍ:တပ်မတော် ဥပဒေ
အမျိုးသားနိုင်ငံရေးဒီမိုကရက်တစ်ပါတီ

**အမျိုးသားနိုင်ငံရေးဒီမိုကရက်တစ်ပါတီ** (အင်္ဂလိပ်: Democratic Party of National Politics, အတိုကောက်: DNP) သည် ၂၀၂၀ ရွေးကောက်ပွဲတွင် ဝင်ပြိုင်ရန် သမ္မတရုံးဝန်ကြီးဟောင်း ဦးစိုးမောင် ဦးဆောင်တည်ထောင်ခဲ့သည်။ 

## နောက်ခံသမိုင်း 
သမ္မတ ဦးသိန်းစိန် အစိုးရလက်ထက် သမ္မတရုံးဝန်ကြီး ဦးစိုးမောင်နှင့် အခြားဗိုလ်ချုပ်ဟောင်းအချို့ ဦးဆောင်သော အမျိုးသားနိုင်ငံရေးဒီမိုကရက်တစ်ပါတီ (Democratic Party of National Politics – DNP) သည် မေလ ၁၇ ရက်နေ့တွင် ပြည်ထောင်စုရွေးကောက်ပွဲကော်မရှင်ထံမှ ပါတီမှတ်ပုံတင်ခွင့် ရရှိခဲ့သည်။ ပါတီမှတ်ပုံတင်ရန်အတွက် သမ္မတရုံးဝန်ကြီးဟောင်း၊ ဒုတိယဗိုလ်ချုပ်ကြီး (ငြိမ်း) ဦးစိုးမောင်က ခေါင်းဆောင်အဖြစ်လည်းကောင်း၊ ပြည်ထောင်စုရာထူးဝန်အဖွဲ့ ဥက္ကဋ္ဌဟောင်း ဗိုလ်ချုပ် (ငြိမ်း) ဦးကျော်သူက ဒုတိယခေါင်းဆောင်အဖြစ်လည်းကောင်း လျှောက်ထားခဲ့ကြသည်။ ပြည်ထောင်စုစာရင်းစစ်ချုပ်ဟောင်း ဗိုလ်ချုပ် (ငြိမ်း) ဦးလွန်းမောင်လည်း ပါဝင်သည်ဟု သတင်းများ ထွက်ပေါ်ခဲ့သည်။ မူလက အမျိုးသားနိုင်ငံရေးပါတီ အမည်ဖြင့် မှတ်ပုံတင်ရန် လျှောက်ထားခဲ့သော်လည်း ယင်းအမည်ကို ပြည်ထောင်စုရွေးကောက်ပွဲကော်မရှင်က ခွင့်မပြုခဲ့သောကြောင့် အမျိုးသားနိုင်ငံရေးဒီမိုကရက်တစ်ပါတီအဖြစ် ပြောင်းလဲ မှတ်ပုံတင်ခဲ့ခြင်းဖြစ်သည်။

ပါတီ၏ ဆောင်ပုဒ်များမှာ "အမျိုးသားစီးပွားရေးသည် ပထမ"၊ "အမျိုးသားပညာရေးသည် အဓိက"၊ "အမျိုးသားစည်းလုံးညီညွတ်ရေးသည် ပဓာန" နှင့် "အမျိုးသားနိုင်ငံရေးသည် ထာဝရ" ဟူ၍ ဖြစ်ပါသည်။

## ပါတီမှတ်ပုံတင်ခြင်း 
၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ ပြန်လည်မှတ်ပုံတင်ခဲ့ရာ DNP ပါတီကို ၂၀၂၃ ခုနှစ်၊ ဇွန်လ ၉ ရက်နေ့မှစ၍ နိုင်ငံရေးပါတီများမှတ်ပုံတင်ခြင်း ဥပဒေပုဒ်မ ၉ နှင့်အညီ မှတ်ပုံတင်ခွင့်ပြုခဲ့သည်။ အမျိုးသားနိုင်ငံရေး ဒီမိုကရက်တစ်ပါတီ (Democratic Party of National Politics, DNP) ၏ မှတ်ပုံတင်အမှတ်မှာ (၂၃) ဖြစ်ပါသည်။ နေပြည်တော်၊ ပုဗ္ဗသီရိမြို့နယ်၊ ဇေယျဌာနီလမ်းနှင့် ပန်းခင်းလမ်းထောင့် (ဘဲကုန်းမီးပွိုင့်အနီး)၊ စင်္ကြာဒီပခြံတွင် ပါတီရုံးချုပ် ဖွင့်လှစ်ထားသည်။

## ရွေးကောက်ပွဲ ဝင်ပြိုင်မှု 
DNP ပါတီသည် ၂၀၂၀ ရွေးကောက်ပွဲမတိုင်ခင်က ဘာသာရေးမှိုင်းတိုက်သည့် ဟောပြောမှုများဖြင့် မဲဆွယ်စည်းရုံးမှုများ ရှိသည်။ 

၂၀၂၀ အထွေထွေရွေးကောက်ပွဲတွင် မဲဆန္ဒနယ် ၁၀၀ ကျော် ဝင်ရောက်ယှဉ်ပြိုင်ခဲ့သော်လည်း လွှတ်တော်ကိုယ်စားလှယ် တစ်နေရာမျှ အနိုင်မရရှိခဲ့ပါ။ 

၂၀၂၀ အထွေထွေ ရွေးကောက်ပွဲတွင် နစ်နာမှုများ ဖြစ်ပေါ်ခဲ့သည်ဟုဆိုကာ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ (USDP)၊ အမျိုးသားနိုင်ငံရေး ဒီမိုကရက်တစ်ပါတီ (DNP) တို့သည် နိုင်ငံတော်သမ္မတ ဦးဝင်းမြင့်နှင့် ပြည်ထောင်စုရွေးကောက်ပွဲကော်မရှင် ဥက္ကဋ္ဌ ဦးလှသိန်းတို့အား ပြည်ထောင်စုတရားလွှတ်တော်ချုပ်ထံ အာဏာပိုင်မေး စာချွန်လွှာ လျှောက်ထားခဲ့သည်။ 

### အမျိုးသားလွှတ်တော် 
### ပြည်သူ့လွှတ်တော် 
## ပါတီဖျက်သိမ်းခြင်း 
၂၀၂၅ ခုနှစ်၊ စက်တင်ဘာလ (၉) ရက်နေ့တွင် ပါတီရုံးခန်းများ သတ်မှတ်အရေအတွက် မပြည့်မီမှုကြောင့် DNP ပါတီကို မှတ်ပုံတင်ပယ်ဖျက်၍ ပါတီဖျက်သိမ်းလိုက်ကြောင်း ပြည်ထောင်စုရွေးကောက်ပွဲကော်မရှင်(UEC) ကြေညာလိုက်သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
ခရဂဲ

**ခရဂဲ** သည် (唐揚げ, 空揚げ သို့မဟုတ် から揚げ)ဂျပန်လူမျိုးတို့၏ အမျိုးမျိုးသောစားစရာများကို ကြော်သည့်နည်းစနစ်တစ်မျိုး ဖြစ်သည်။ အထူးသဖြင့် ကြက်သားကို ကြော်လေ့ရှိပြီး အခြားသော အသားများနှင့် ငါးများကိုလည်း ဆီများများဖြင့် ကြော်လေ့ရှိသည်။ အသား သိုမဟုတ် ငါးအသားတုံးများကို အကြော်မှုန့်၊ အာလူးကော်ရည်၊ ပြောင်းဖူးကော်ရည် စသည်တို့ဖြင့် အရသာစပ်ကာ ဆီတွင် ကြော်ခြင်း ဖြစ်သည်။ အစားအစာများကို ကြိုတင်ကာ အရသာသုတ်လိမ်းပြီး ပြင်ဆင်ထားကြသည်။ ဤကြော်သည့်နည်းစနစ်သည် တန်ပူရာပြုလုပ်သည့်နည်းနှင့် ကွာခြားသည်။ ခရဂဲကို တစ်ခုတည်းဖြစ်စေ၊ ထမင်းဖြင့်ဖြစ်စေ၊ ဖြတ်တောက်ထားသည့်ဂေါ်ဖီဖြင့်ဖြစ်စေ စားသုံးကြသည်။

အဓိကပါဝင်သည့်ပစ္စည်းသည် အကြော်မှုန့်အစား ကော်ရည်ကို အသုံးပြုထားပါက ၎င်းကို "တဆွတ်တ-အဂဲ" (竜田揚げ) ဟု ခေါ်သည်။

## သမိုင်းကြောင်း
"ခရဂဲ"  ကြော်နည်းကို ပထမဆုံးသောဖော်ပြမှုများသည် ၁၇ ရာစုအဆုံးပိုင်း ဂန်းရိုခုခေတ်တွင် စတင်ခဲ့သည်။ 空揚 ဟူသည့်စကားလုံးကို သုံးစွဲခဲ့ကြသည်။ ၁၉၃၀ ခုနှစ်များတွင် ခရဂဲသည် တရုတ်ဆိုင်စတိုင်စားသောက်ဆိုင်များတွင် အထူးထင်ရှားခဲ့ပြီး စကားလုံးအနေဖြင့် 唐揚 ကို သုံးစွဲခဲ့သည်။ ဤတွင် 唐 ဟူသည်မှာ Tang မင်းဆက်ဟူသည့် အဓိပ္ပါယ်ရှိသည်။ ၎င်းစကားလုံးအသုံးပြုမှုနှင့်ပတ်သက်ပြီး ထုတ်ဝေသူများ၊ သတင်းစာများတွင် သဘောထားတူညီမှုမရရှိဘဲ အချို့သောသူများသည် အသံထွက်အတိုင်း からあげ ဟု ရေးခဲ့ကြသည်။

ခရဂဲသည် ပုံမှန်အားဖြင့် ကြက်သားကြော်ကို ရည်ညွှန်းသည့်စကားလုံးအဖြစ် သုံးနှုန်းခဲ့ကြသည်။ ဒုတိယကမ္ဘာစစ်နောက်ပိုင်းတွင် အိမ်တွင် ခရဂဲများကြော်လာကြပြီး လူများအကြားတွင် ထင်ရှားလာခဲ့သည်။ စစ်ပြီးနောက် အိုးအိတစီရင်စုနှင့် အနီးအနားရှိ အုဆနှင့် နခဆွတ်မြို့များတွင် ခရဂဲသည် ထင်ရှားလာကာ စားသုံးမှုတိုးတက်လာခဲ့သည်။ နခဆွတ်မြို့တွင် နှစ်စဉ် ခရဂဲပွဲတော်ကို ကျင်းပကာ မတူညီသည့် ခရဂဲဟင်းလျာများကို စားသောက်နိုင်ရန် ဆိုင်ပေါင်း ၆၀ ကျော်က ပါဝင်ရောင်းချကြသည်။ ဂျပန်နိုင်ငံတစ်ဝန်းတွင် "နခဆွတ်ခရဂဲ" ကို ကြော်ငြာထားသည့် ဆိုင်များကို တွေ့ရှိနိုင်သည်။

ဂျပန်နိုင်ငံရှိ Lawson, FamilyMart, 7-Eleven ကဲ့သို့သော ၂၄ နာရီစတိုးဆိုင်များတွင် ကြက်သားခရဂဲကို အမြန်အသင့်စားနိုင်သည့်အစားအစာတစ်ခုအဖြစ် ရောင်းချကြသည်။

## ဒေသအလိုက် ခရဂဲများ
## မီဒီယာများတွင် ဖော်ပြမှု
## ရုပ်ပုံများ

File:餃子の王将 (15673149720).jpg|Chicken  at Gyoza no Ohsho
File:Gobo karaage by ayustety in Tomioka, Tokyo.jpg|*Gobō* 
File:Octopus karaage by june29.jpg|Octopus 
File:じゃがべー.jpg|Potato 
File:Fugu karaage by rhosoi.jpg|Fugu 
File:Grukun.jpg|"Bananafish" 
File:Dak-gangjeong 3.jpg|*Dakgangjeong*, a similar style of fried chicken consumed in Korea

## ပြင်ပလင့်များ
* Japan Karaage Association 
* Karaage JP 
* Photos and further info about karaage 
* Chicken Karaage recipe video (in English)

## ကိုးကား
ကဏ္ဍ:ဂျပန် အစားအစာ
ဂျပန်တက္ကသိုလ်ဝင်ခွင့်စာမေးပွဲ

**ဂျပန်တက္ကသိုလ်ဝင်ခွင့်စာမေးပွဲ**  (日本留学試験, Nihon Ryūgaku Shiken; "Japan Foreign Study Test") ဆိုသည်မှာ နိုင်ငံတကာကျောင်းသားများအတွက် ကျင်းပပေးသည့် စာမေးပွဲတစ်ခု ဖြစ်သည်။ ဂျပန်နိုင်ငံရှိ တက္ကသိုလ်များသို့ တက်ရောက်ပညာသင်ကြားချင်သူများအတွက် ကျင်းပပေးသည့် စာမေးပွဲဖြစ်သည်။ ပုံမှန်အားဖြင့် "အီးဂျေယူ" Examination for Japanese University Admission (EJU) ဟူသည့် အခေါ်အဝေါ်ဖြင့် ရည်ညွှန်းကြသည်။ ဂျပန်နိုင်ငံ၏ တက္ကသိုလ်များသို့ ဝင်ရောက်ချင်သူများသည် ဤစာမေးပွဲကို ဖြေဆိုပြီး သတ်မှတ်ရမှတ်ကို ပြည့်မီရန် လိုအပ်မည် ဖြစ်သည်။

## သမိုင်းကြောင်း
၂၀၀၂ ခုနှစ်တွင် ဂျပန်ဘာသာစကားအရည်အချင်းစစ်စာမေးပွဲ (JLPT) နှင့် နိုင်ငံတကာကျောင်းသားများအတွက် အထွေထွေစာမေးပွဲ (General Examination for Foreign Students) တို့ကို ဆက်ခံကာ EJU စာမေးပွဲ ဖြစ်ပေါ်လာသည်။ ဤစာမေးပွဲသည် ဂျပန်နိုင်ငံတွင် ပညာသင်ကြားချင်သူ နိုင်ငံခြားကျောင်းသားများအတွက် အခြေခံဝင်ခွင့်စစ်စာမေးပွဲတစ်ခု ဖြစ်လာခဲ့သည်။

## အကြောင်းအရာ
စာမေးပွဲတွင် ဘာသာစကားကျွမ်းကျင်မှုနှင့်အတူ အခြားသောဘာသာများကိုလည်း စစ်ဆေးသည်။ တက္ကသိုလ်နှင့် ကောလိပ်များအပေါ်မူတည်ကာ ဖြေဆိုရန်လိုအပ်သည့် ဘာသာရပ်များသည် ကွဲပြားမှုရှိသည်။ ၂၀၀၅ ခုနှစ်တွင် ဂျပန်ဘာသာစကား၊ သိပ္ပံဘာသာရပ်များ (ရူပဗေဒ၊ ဓာတုဗေဒနှင့် ဇီဝဗေဒ)၊ ဂျပန်နှင့် ကမ္ဘာ့ရေးရာ (ဘက်စုံဗဟုသုတစွမ်းရည်) နှင့် သင်္ချာဘာသာရပ်တို့ ဖြစ်ကြသည်

## ကျင်းပဖြေဆိုခြင်း
စာမေးပွဲကို ဂျပန်ကျောင်းသားဆိုင်ရာဝန်ဆောင်မှုအဖွဲ့ Japan Student Services Organization (JASSO) က ကြီးမှူးကျင်းပသည်။ ဤအဖွဲ့သည် ဂျပန်နိုင်ငံ၏ ပညာရေး၊ ယဉ်ကျေးမှု၊ အားကစား၊ သိပ္ပံနှင့် နည်းပညာဌာန (MEXT) ၏ အောက်တွင် ဖွဲ့စည်းထားသည့် လွတ်လပ်သည့်အဖွဲ့တစ်ခု ဖြစ်သည်။

ကျင်းပသည့်နေရာများသည် ဂျပန်တစ်နိုင်ငံလုံးတွင် နေရာခွဲ ကျင်းပကြသည်။ တရုတ်နှင့် မကာအိုမှလွဲ၍ အခြားသော အာဆီယံနိုင်ငံများတွင်လည်း စာမေးပွဲဖြေဆိုနိုင်ကြသည်။ ဥရောပ၊ အာဖရိက၊ မြောက်အမေရိက၊ တောင်အမေရိကတို့တွင် ဖြေဆိုနိုင်ခြင်း မရှိပေ။ ထို့ကြောင့် ထိုဒေသများမှ ဂျပန်တက္ကသိုလ်များတွင် ပညာသင်ကြားခွင့်လျှောက်ထားသူများသ်ည ဂျပန်သို့အလည်အပတ်လာရောက်ကြရင်း စာမေးပွဲဖြေဆိုလေ့ရှိကြသည်။

## ပြင်ပလင့်များ
* English-language EJU site  of the Japan Student Services Organization (JASSO)

## ကိုးကား
ကဏ္ဍ:ဂျပန်နိုင်ငံ၏ ပညာရေး
ရှမ်းနှင့်တိုင်းရင်းသားများ ဒီမိုကရက်တစ်ပါတီ (ကျားဖြူပါတီ)

**ရှမ်းနှင့် တိုင်းရင်းသားများ ဒီမိုကရက်တစ်ပါတီ** **(ကျားဖြူပါတီ)** (အင်္ဂလိပ်: Shan & Nationalities Democratic Party (White Tiger Party))  သည် ပြည်ထောင်စုအဆင့် ဝင်ပြိုင်သည့် နိုင်ငံရေးပါတီတစ်ခုဖြစ်သည်။ ယခင် ရှမ်းတိုင်းရင်းသားများ ဒီမိုကရက်တစ်ပါတီ အမည်ဖြင့် မှတ်ပုံတင်ခဲ့သော ပါတီဖြစ်ပြီး ၂၀၂၃ ခုနှစ်တွင် လက်ရှိအမည်သို့ ပြောင်းလဲခဲ့ခြင်း ဖြစ်သည်။

## ခေါင်းဆောင်များ 
ကျားဖြူပါတီ၏ ဥက္ကဋ္ဌသည် စိုင်းအိုက်ပေါင်း ဖြစ်သည်။ 

## သမိုင်းကြောင်း 
ရှမ်းတိုင်းရင်းသားများ ဒီမိုကရက်တစ်ပါတီကို ၂၀၁၀ ပြည့်နှစ်တွင် စတင်တည်ထောင်ခဲ့ပြီး၊ ၂၀၁၀ အထွေထွေရွေးကောက်ပွဲတွင် ဝင်ရောက်ယှဉ်ပြိုင်ခဲ့သည်။ ပါတီ၏ မူလရည်ရွယ်ချက်မှာ ရှမ်းပြည်နယ်နှင့် ရှမ်းတိုင်းရင်းသားတို့၏ အရေးကို အဓိကထား ကိုယ်စားပြုရန်ဖြစ်သည်။

### အမည်ပြောင်းလဲခြင်းနှင့် ရည်ရွယ်ချက် 
၂၀၂၃ ခုနှစ်၊ ဇွန်လ ၂၃ ရက်နေ့တွင် ပါတီအမည်ကို "ရှမ်းနှင့် တိုင်းရင်းသားများ ဒီမိုကရက်တစ်ပါတီ" ဟု ပြောင်းလဲကာ ပြည်ထောင်စုရွေးကောက်ပွဲကော်မရှင်၏ ကြေညာချက်အမှတ် (၃၃/၂၀၂၃) ဖြင့် မှတ်ပုံတင်ခွင့်ပြုခဲ့သည်။  ပါတီ၏ မှတ်ပုံတင်အမှတ်မှာ (၂၈) ဖြစ်သည်။ 

ပါတီဥက္ကဋ္ဌ ဦးစိုင်းအိုက်ပေါင်း ၏ ပြောကြားချက်အရ ပါတီသည် ပြည်ထောင်စုအဆင့် ရွေးကောက်ပွဲများတွင် ပါဝင်ယှဉ်ပြိုင်မည်ဖြစ်ရာ ရှမ်းတိုင်းရင်းသားများအပြင် မြန်မာနိုင်ငံရှိ အခြားသော တိုင်းရင်းသားလူမျိုးများ၏ အကျိုးစီးပွားကိုပါ ကိုယ်စားပြုနိုင်ရန် ရည်ရွယ်၍ အမည်ပြောင်းလဲခဲ့ခြင်း ဖြစ်သည်။ ဤအမည်ပြောင်းလဲခြင်းသည် ပါတီ၏ နိုင်ငံရေးရှုထောင့်ကို ပိုမိုကျယ်ပြန့်လာစေရန် ရည်မှန်းခြင်းဖြစ်ကြောင်း ၎င်းက ဆိုသည်။ 

ပါတီရုံးချုပ်ကို ရန်ကုန်တိုင်းဒေသကြီး၊ အလုံမြို့နယ်၊ ကမ်းနားလမ်း၊ MMM ကွန်ဒို၊ အမှတ် ၄၃-၄၄ (8-A) တွင် ဖွင့်လှစ်ထားရှိသည်။

ရှမ်းနှင့် တိုင်းရင်းသားများ ဒီမိုကရက်တစ်ပါတီ (ကျားဖြူပါတီ) SNDP သည် သျှမ်းပြည်နယ်အပြင် ရန်ကုန်တိုင်း၊ မန္တလေးတိုင်း၊ ဧရာဝတီတိုင်း၊ ပဲခူးတိုင်း၊ တနင်္သာရီတိုင်း၊ နေပြည်တော်နှင့် မွန်ပြည်နယ်တို့တွင် ၂၀၂၅-၂၀၂၆ ရွေးကောက်ပွဲ ဝင်ရောက်ယှဉ်ပြိုင်သွားမည်ဖြစ်ပြီး ပါတီရုံးပေါင်း ၁၂၀ ကျော် ဖွင့်လှစ်နိုင်ခဲ့ပြီ။

## ရွေးကောက်ပွဲဝင်ပြိုင်မှု 
၂၀၂၅-၂၀၂၆ ခုနှစ် အထွေထွေရွေးကောက်ပွဲတွင် မဲဆန္ဒနယ် ၃၈၆ နယ်၌ ကိုယ်စားလှယ်လောင်း ၅၇၅ ဦးဖြင့် ပါဝင်ယှဉ်ပြိုင်ခဲ့ရာ ၃၉ ဦး အနိုင်ရရှိခဲ့ပါသည်။ ပါတီအနေဖြင့် စုစုပေါင်းခိုင်လုံမဲ ၈၀၂,၄၁၄ မဲ ရရှိခဲ့ပြီး ယင်းသည် တစ်နိုင်ငံလုံးအတိုင်းအတာဖြင့် ခိုင်လုံမဲစုစုပေါင်း၏ ၆.၁၁ ရာခိုင်နှုန်း ဖြစ်ပါသည်။ ရွေးကောက်ပွဲ အောင်မြင်မှုတွင် တစ်နိုင်ငံလုံးအတိုင်းအတာဖြင့် အဆင့်-၅ တွင် ရှိသည်။ 

## ရွေးကောက်ပွဲ ရလဒ်များ 
### အမျိုးသားလွှတ်တော် 
### ပြည်သူ့လွှတ်တော် 
### ပြည်နယ်လွှတ်တော် 
### တိုင်းရင်းသားရေးရာ ဝန်ကြီးများ 
## ကိုးကား 
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ
နာဂအမျိုးသားပါတီ

**နာဂအမျိုးသားပါတီ** (အင်္ဂလိပ်: Naga National Party၊ အတိုကောက် **NNP**) သည် ၂၀၁၉ ခုနှစ်တွင် စတင်တည်ထောင်သော နိုင်ငံရေးပါတီ တစ်ခုဖြစ်သည်။ ပါတီ၏ ဥက္ကဋ္ဌသည် ဦးရူမောင် ဖြစ်သည်။ 

## သမိုင်းကြောင်း 
နာဂလူမျိုးများဖြင့်ဖွဲ့စည်းခဲ့သည့် ပထမဆုံးပါတီဖြစ်ပြီး နာဂလူမျိုးများ၏ စီးပွားရေး၊ လူမှုရေး၊ ကျန်းမာရေးနှင့် ဒေသဖွံ့ဖြိုးများအပြင် ငြိမ်းချမ်းရေးနှင့် တိုင်းပြည်အား ပင်လုံကဝတ်အတိုင်း ဖော်ဆော်သည့် လုပ်ငန်းများတွင် ပါဝင်ဆောင်ရွက်နိုင်ရန် ရည်ရွယ်သည်။ 

နာဂအမျိုးသားပါတီကို ၂၀၁၉ ခုနှစ်၊ စက်တင်ဘာလ ၂၅ ရက်နေ့ မှစ၍ မှတ်ပုံတင်ခွင့်ပြုခဲ့ပြီး မှတ်ပုံတင်အမှတ်သည် (၁၂၀) ဖြစ်သည်။  

အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ မေလ ၃၀ ရက်နေ့တွင် မှတ်ပုံတင်အမှတ် (၂၀) ဖြင့် ခွင့်ပြုခဲ့သည်။

## ရွေးကောက်ပွဲ ဝင်ပြိုင်မှု 
### ၂၀၂၀ ရွေးကောက်ပွဲ 
နာဂအမျိုးသားပါတီသည် ပါတီဝင်အင်အား ၂,၀၀၀ ကျော်ရှိပြီး ၂၀၂၀ အထွေထွေရွေးကောက်ပွဲတွင်  နာဂ ကိုယ်ပိုင်အုပ်ချုပ်ခွင့်ရဒေသတွင် မဲဆန္ဒနယ် ၁ဝ နေရာ၊ ကချင်ပြည်နယ် တနိုင်း၊ ရှင်ဗွေယန်နှင့် စစ်ကိုင်းတိုင်းဒေသကြီး ခန္တီး၊ ဟုမ္မလင်း စသည့်ဒေသများတွင် ငါးနေရာ စုစုပေါင်းမဲဆန္ဒနယ်တွင် ကိုယ်စားလှယ်လောင်း ၁၅ ဦးဖြင့် ဝင်ရောက်ယှဉ်ပြိုင်ခဲ့သော်လည်း အနိုင်ရရှိခဲ့ခြင်း မရှိပေ။

### ၂၀၂၅ ရွေးကောက်ပွဲ 
## ကိုးကား 
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ
အမျိုးသားနိုင်ငံရေးမဟာမိတ်များအဖွဲ့ချုပ်ပါတီ

**အမျိုးသားနိုင်ငံရေးမဟာမိတ်များအဖွဲ့ချုပ်ပါတီ** (အင်္ဂလိပ်: National Political Alliance League Party) သည် ၂၀၁၀ ရွေးကောက်ပွဲတွင် စတင်တည်ထောင်ခဲ့သော ပြည်ထောင်စုအဆင့်ဝင်ပြိုင်သော နိုင်ငံရေးပါတီ တစ်ခု ဖြစ်သည်။ ပါတီ၏ ဥက္ကဋ္ဌမှာ ဦးသိမ်းကြည် ဖြစ်ပြီး ပါတီအထွေထွေအတွင်းရေးမှူး ဦးကျော်သူအောင် ဖြစ်သည်။ 

## သမိုင်းကြောင်း 
၂၀၂၀ ပြည့်နှစ် ပါတီစုံအထွေထွေရွေးကောက်ပွဲ၏ ဆန္ဒမဲရလဒ်စာရင်းများနှင့် ပတ်သက်၍ တရားမဲ့ပြုလုပ်ခြင်းများ၊ ပြည်ပထောက်ပံ့ငွေကိစ္စများ စစ်ဆေးပေါ်ပေါက်ပါက ဥပဒေနှင့်အညီ ဆောင်ရွက်ပေးရန် နိုင်ငံရေးပါတီ ၁၆ ပါတီက ၂၀၂၀ ပြည့်နှစ်၊ နိုဝင်ဘာလ ၁၁ ရက်နေ့တွင် ပူးတွဲသဘောထားကြေညာချက် ထုတ်ပြန်ခဲ့သည်။  လက်မှတ်ရေးထိုးထုတ်ပြန်ခဲ့သည့် ပါတီများမှာ အမျိုးသားဒီမိုကရေစီပါတီသစ်၊ အမျိုးသားတိုးတက်ရေးပါတီ၊ ခေတ်သစ်ပြည်သူ့ပါတီ၊ ရခိုင်ပြည်နယ်အမျိုးသားအင်အားစုပါတီ၊ ခေတ်သစ်ပြည်ထောင်စုပါတီ၊ မြန်မာနိုင်ငံ တောင်သူလယ်သမားဖွံ့ဖြိုးတိုးတက်ရေးပါတီ၊ ပြည်သူ့အလုပ်သမားပါတီ၊ ပြည်သူ့အင်အားပါတီ၊ အခြေခံလူတန်းစားဘဝမြင့်မားရေးပါတီ၊ ဒီမိုကရေစီနှင့်ငြိမ်းချမ်းရေးပါတီ၊ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၊ ဒီမိုကရက်တစ်ပါတီ(မြန်မာ)၊ မြိုတိုင်းရင်းသားဖွံ့ဖြိုးရေးပါတီ၊ အမျိုးသားနိုင်ငံရေးမဟာမိတ်များအဖွဲ့ချုပ်ပါတီ၊ အမျိုးသားဒီမိုကရေစီအင်အားစုပါတီနှင့် ပြည်သူ့အကျိုးပြုကျောင်းသားများပါတီတို့ ဖြစ်သည်။

## ပါတီမှတ်ပုံတင်ခြင်း 
### ၂၀၁၀ 
အမျိုးသားနိုင်ငံရေး မဟာမိတ်များအဖွဲ့ချုပ်သည် ၂၀၁၀ ပြည့်နှစ်၊ မေလ ၂၇ ရက်နေ့တွင် ပါတီမှတ်ပုံတင်အမှတ် (၁၉) ဖြင့် နိုင်ငံရေးပါတီအဖြစ် မှတ်ပုံတင်ခွင့်ပြုခြင်း ခံခဲ့ရသည်။ ပါတီသည် နိုင်ငံတစ်ဝန်း မဲဆန္ဒနယ်များတွင် ပါဝင်ယှဉ်ပြိုင်သည်။ 

### ၂၀၂၃ 
အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ်၊ ဇွန်လ ၉ ရက်နေ့တွင် မှတ်ပုံတင်အမှတ် (၂၄) ဖြင့် ခွင့်ပြုခဲ့သည်။

ပါတီရုံးချုပ်သည် ရန်ကုန်တိုင်းဒေသကြီး၊ တောင်ဥက္ကလာပမြို့နယ်၊ (၄)ရပ်ကွက်၊ ပညာလမ်း၊ အမှတ် (၁၀၁၀/ခ) တွင် ဖွင့်လှစ်ထားသည်။

## ရွေးကောက်ပွဲ ဝင်ပြိုင်မှုများ 
## ကိုးကား 
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ